Kontseilu Sozialista Durangaldea\nDurangaldeko Elkartasun Biltegia sortu du Kontseilu Sozialista Durangaldeak (Bizkaia), "langile klaseko sektore kolpatuenen beharrizanak asetzeko apustua eginez". Hurrengo astean emango diete hasiera lehen bilketei, eta modu horretan ekingo diote oinarrizko produktuak batzeari.\nPandemiak azkartu duen krisialdi ekonomikoak langile klasea "gogor kolpatu" duela azaldu dute Kontseilu Sozialistako kideek, eta Durangaldea ez dela salbuespena izan. 2008az geroztik eskualdean pobrezia-tasa bikoiztu egin dela nabarmendu dute eta, neurri berean, gora egin duela elikagai bankuetan laguntza eskatzen duten pertsonen kopuruak, kasu batzuetan bikoiztera heltzeraino.\nKontseilu Sozialistako kideek adierazi dutenez, antolakuntza "beharrezkoa" da "gutxi batzuen aberastasuna eta gehiengoarentzako miseria-egoera etengabea eragiten duen gizarte-forma gainditzeko" eta, hain zuzen, antolakuntza horretarako "baliabideak" sortzera dator eskualdeko Elkartasun Biltegia, "oinarri-oinarrizko beharretatik hasita".\nHorregatik, "antolakuntza politikoan eta grina iraultzailean urrats bat gehiago ematea" izango da helburu nagusia, azpimarratu baitute "klase gabeko gizartea eraikitzea" dela "pertsona guztion oinarrizko beharrizanak asetzeko berme bakarra".\nProiektuari ekarpena egiteko hainbat modu daudela azaldu du Kontseilu Sozialista Durangaldeak, izan bankuan txandak eginez, ekarpen ekonomiko bidez edota elikagaiak emanez.\nElkartasun Biltegiko kideekin harremanetan jartzeko, 747 422 815 telefono zenbakia erabil daiteke, baita hurrengo helbide elektronikoa ere: biltegia.durangaldea@gmail.com. Aipatutako telefono zenbakira dirua bidali daiteke Bizum bidez; bestalde, honako kontu korrontea ere jarri dute martxan diru bidalketak egiteko: ES39 3035 0173 9417 3004 5675. Sare sozialetan, aldiz, Kontseilu Sozialista Durangaldearen Twitter kontutik helaraziko dute Elkartasun Biltegiaren inguruko informazioa: @Kontseilua_Dur.\nLaguntza oro ongi etorria izango dela adierazi dute Kontseilu Sozialistako kideek, Elkartasun Biltegia "langileriaren autodefentsarako tresna eraginkorra" izateko asmoz sortu den heinean, guztien ekarpena beharrezkoa izango delakoan.\nLarunbatean Gernikan Ertzaintzaren aldetik jasandako bortizkeria salatu dute 300 lagunek\nErtzaintzak Gernikako plaza batean zeuden gazteak eraso zituen larunbat gauean, eta hainbat zauritu zituen. Busturialdeko GKSk eta Gernikako Egurre gazte asanbladak elkarretaratzera deitu zuten atzo iluntzerako, 'Biolentzia polizialaren aurrean, gazte langileok tinko' aldarripean.


Ahalera eta ezina: joan ahal naiz, joan naiteke / ezin joan naiz, ezin naiz joan, ez(in) naiteke joan - JAGONET galde-erantzunak\nAhalera eta ezina: joan ahal naiz, joan naiteke / ezin joan naiz, ezin naiz joan, ez(in) naiteke joan\n1. Ahalerazko formak (naiteke, dezake) AHAL eta EZIN aditzen baliokidetzat jo daitezke? Adibidez, "joan ahal nintzen" = "joan nintekeen"? Ezezkoan, zein da ñabardura?\n2. Zuzena al da "ezin joan naiz" esatea?\n1. Bai, elkarren baliokidetzat jo daitezke, bai baiezkoetan eta bai ezezkoetan.\nJoan ahal naiz = Joan naiteke\nEzin naiz joan = Ez(in) naiteke joan\nÑabardurak direla eta, nik ez dut halako alderik nabaritzen. Orotariko Euskal Hiztegian, (ikus OEH, VII, 666. or.), EZIN sarreran honako hau esaten da: "Altube (Erderismos 248) señala una diferencia semántica [que Azkue (Morf. 998) confiesa no percibir] entre las oraciones "ezin etorri naiz", que indicaría la imposibilidad de un acto en el momento en que se intenta y "ezin etorri naiteke" imposibilidad más abstracta o intemporal". Ni, kasu honetan, Azkuerekin bat nator.\n2. Bai, zuzena da "ezin joan naiz". OEHko orrialde horretan bertan honako hau esaten da: "con el auxiliar siguiendo inmediatamente a "ezin" ("ezin naiz etorri") es muy poco frecuente al Norte antes del s. XX. Al sur, no ocurre así en la mayoría de textos antiguos. En el s. XVIII sigue siendo bastante poco usual, pero su utilización va aumentando considerablemente desde principios del s. XIX".\nHorrez gainera, ikus datu-base honetako "ahal" eta "ezin" sarrerak.


Irekia Eusko Jaurlaritza - Gobierno Vasco :: Beatriz Artolazabalek Lanbidek Barakaldon dituen bulegoak bisitatu ditu\nBeatriz Artolazabalek Lanbidek Barakaldon…\n<img src="https://www.irekia.euskadi.eus/uploads/cover_photos/41736/original/7518815568_IMG_9684.JPG" style="max-width:100%" alt="" />\nEnpleguko eta Gizarte Politiketako sailburua, euskal enplegu-zerbitzua eguneratzeko eta hobetzeko prozesuan\nBeatriz Artolazabal Enpleguko eta Gizarte Politiketako sailburuak, gaur goizean, topaketa izan duLanbidek Barakaldoko Beurko eta Bakea kalean dituen bulegoetako arduradunekin eta lan-taldeekin; bertan enplegurako, laneratzeko eta prestakuntzarako dauden aholkularitza-zerbitzuen gaineko interesa erakutsi du.\nBorja Belandia Lanbideko zuzendariarekin, Marcos Muro Enplegu eta Gazteriako sailburuordearekin eta bulegoetako zuzendaritzekin batera, Artolazabalek Barakaldoko enplegu- eta prestakuntza-beharrekin zerikusia duten zenbait kontu aipatu ditu, bai eta Lanbidek abiatutako eguneratze- eta hobekuntza-prozesua ere.\nArtolazabal sailburua datozen hileotan kudeaketarako eta pertsonekiko traturako hobekuntza teknologikoak jasoko dituzten Lanbideren sareko 43 bulegoak bisitatzen ari da.\nEra berean, Lanbide Empleo Gune - Vitoria-Gasteizko Enplegu Foroaren zortzigarren edizioan dago, atzo, ostegunez, eta gaur, barikuz, Arabako hiriburuan. Enpresa, erakunde eta laneratzeko eta enplegu-eskatzaileen arloko profesionalen arteko topaketa honetan, enpleguaren sektore traktoreetako 21 konpainia aurkeztuko dira; horiek mahai-inguruetan batuko dira, eta hainbat dimentsiotako enpresak konbinatuko dituzte.\nGaur, hilak 27, ostirala, Empleo Gunen hiru sektore estrategiko aurkezten dira: enpresa eta partikularrentzako zerbitzuak; ingurumen-jasangarritasuna; eta elektronika, informazioa eta komunikazioa. Enpresa horien artean, honako hauek daude: Laboral Kutxa, Michelín Fundazioa, Giroa, Odei eta Deusto Sistemas.Mahai sektorial bakoitzean, enpresek azalduko dute sektoreak, beren iritziz, nola egiten duen aurrera, eta zein izango diren epe laburrera eta ertainera eskulanaren inguruan izango diren beharrizanak. Enpresen aurkezpenaz gainera, beren lan-eskaintzak ere zabalduko dira, Empleo Gune 2017 web-orrialdearen bidez; horrela, interesdunek beren hautagaitza aurkeztu ahalko dute.\nLanbidek hasieran aurreikusitako kopurua baino 2.120.822 euro gehiago bideratuko ditu laneratzeko enpresak sortzeko eta horiei eusteko laguntzetara. Horrela, Lanbide - Euskal Enplegu Zerbitzuak, azkenean, 10.320.822 euro inbertituko ditu 2017an.\nErakunde autonomoko Administrazio Kontseiluak laguntza horiek onetsi zituen, eta 8.200.000 euro bideratu zituen, guztira. Laneratzeko enpresek ekitaldi honetan izan duten lanpostuen gorakada nabarmena dela eta, hasierako aurrekontu-kreditua ez da nahikoa finantzaketarako diru-laguntzen eskabideei erantzuteko eta, ondorioz, kontratatuta dauden bazterketa-arriskuan dauden pertsonen enplegua eta enpresa horien finantzaketa-egonkortasuna arriskuan jar daitezke. Hori dela eta, Eusko Jaurlaritzak hasieran laneratzeko enpresak sortzeko eta horiei eusteko aurreikusitako diru-laguntzak finantzatzeko hasierako aurrekontu-zuzkidura areagotu du.\n7518815568_IMG_9684.JPG 3 MB (JPG)\nNestor Arana, Juan Ibarretxe, Marta Etxebarria\nArtolazabalek Lanbidek Zumarragan dituen bulegoak bisitatu ditu\nMarcos Murok eta Amaia Arteagak Empleo-Gune 2017, Vitoria-Gasteizko Enplegu Jardunaldietan parte hartu dute


Libertad ez da askatasuna\n“Libertad” oihuen artean joan ziren protesten ostean zalaparta sortu da ezkerreko euskal herritarren artean. Tira, sare sozial konkretu bateko ezkerreko euskal herritar konkretu batzuen artean: “Ezkerrak egiten ez badu, eskuin muturrak kanalizatuko du jendearen ezinegona”. “Otzan gaude elite ekonomiko eta politikoen neurri murriztaileen aurrean”. Bi hauek asteburu honetan sare sozialetan (beste batean hitz egingo dugu sare sozialen inguruan) ezkerrekoak diren hainbat kidek idatzitako dozenaka txioen artean bi adibide baino ez dira.\nArgazkia. Unsplash / Adam Nieścioruk\nEz dut ukatuko aipaturiko bi arazo horiek (ezinegona eskuin muturrak kanalizatzea eta otzantasuna) aurrez aurre ditugun arriskuen artean bi ez direnik. Ez da nire asmoa Bilbon, Arrasaten edota Gasteizen neurri murriztaileen aurka izandako protestei garrantzia kendu edo horiek gutxiestea.\nBeste zerbaitek kezkatzen nau, ordea: arreta leherketa txiki horietan jartzen dutela batzuk, zuzenean edo zeharka beste hainbat protesta ikusezin bilakatu edo existituko ez balira lez jokatzen duten bitartean. Badira ezkertiarrak ezkerraren hutsuneak behin eta berriz azpimarratzeko joera ia kronikoa (hartu) dutenak. Han-hemenka martxan dauden borrokak aitortu eta balioan jarri beharrean.\n«Sare sozial konkretu bateko ezkerreko euskal herritar konkretu batzuen artean: “Ezkerrak egiten ez badu, eskuin muturrak kanalizatuko du jendearen ezinegona”. “Otzan gaude elite ekonomiko eta politikoen neurri murriztaileen aurrean”.»\nEz dakit, akaso, beste Euskal Herria batean bizi naiz. ni. Baina, ni bizi naizen Euskal Herrian pandemia gure lur eta gorputzetan dagoenetik hamarnaka ekimen piztu dira. Begirada azken 7 hilabete hauetara luzatuz gero herritarren behar material eta emozionalak asetzeko hamarnaka zaintza sare, hezkuntza eta osasungintzako greba eta mobilizazioak, kultura segurua dela aldarrikatuz protestak, kultura segurua dela erakutsiz ehunaka kultur ekimen, telematikoki ikasi ahal izateko bitarteko digital eskaini dituen udaletxea, hainbat lantegitan borrokaldiak, euskarak jasan duen gutxiespenaren aurrean haserrea, presoak jasaten ari diren isolamendu bikoitzaren salaketa, ostalariek deitutako mobilizazioak... eta beste hainbat ekimen ikusi ahal izan ditugu.\n“Ezkerrak egiten ez badu” esaldia irakurtzen dudan aldiro, zera pentsatzen dut: “ez al da ari ba?” Ezkerra pandemiaren lehen egunetik ari da krisi egoera honen ondorio anitzei erantzun nahian. Egoera konplexuek erantzun konplexuak eskatzen dituzte, ordea. Ezkerrak ezin du eskuin muturrak egin dezakeen bezala -eta egiten ari den bezala- erantzun sinpleen bidez egon badagoen frustrazioa eta ezinegona kanalizatu. Ardura ez da otzantasunarekin parekagarria. Aukera adina arrisku dituzten garaiak dira hauek eta ezkerrari inoiz baino gehiago arduraz eta erantzukizunez jokatzea dagokio aukerak baliatuko baditu.\n«“Ezkerrak egiten ez badu” esaldia irakurtzen dudan aldiro, zera pentsatzen dut: “ez al da ari ba?” Ezkerra pandemiaren lehen egunetik ari da krisi egoera honen ondorio anitzei erantzun nahian. »\nEgoeraren konplexutasunaz jakitun izan eta egoera ertz guztiak aintzat hartuz aztertzea da lehen egitekoa. Egoerak eskatzen dituen diskurtso eta protesta moduekin ongi asmatzeko. Inbertsio publiko gehiagoren aldeko aldarrikapena erdigunean jarriz eta indar komunitario guztiak aktibatuz. Kapitalaren eta bizitzaren arteko talka inoiz baino gordinagoa den honetan, bizitzen aldeko trintxera egunez egun eraikiz. Urrutira joan gabe pasa den astean Hego Euskal Herriko lau hiriburuetan zahar etxeetako egoera salatu eta zaintza publiko eta duinaren aldeko mobilizazioetan edota osasungintzako langileen greba eta mobilizazioetan egin zen bezala.\nAskatasuna aldarrikatu izan dugu beti. Hori bera aldarrikatzen dute orain beste batzuek: “libertad”. Hori bera bai, baina ez askatasun hori bera. Ez baita berdina askatasun liberala eta askatasun kolektiboa. Joseba Sarrionandiari Cornelius Castoriadis filosofoaren esaldi euskaratu hau irakurri ahal izan diogu: “Nire askatasuna bestearen askatasuna hasten den puntuan hasten da”. Besteen zapalkuntzan oinarritzen den gutxi batzuen askatasuna ezkerreko proiektuaren justu kontrakoa da. Guk defendatzen duguna guztion bizitza duinak egikaritzen dituen askatasuna da.


Erreferendumaren aldeko iniziatiba aurkeztuko dute hilaren 20an : Oarsoaldeko Hitza\nErreferendumaren aldeko iniziatiba aurkeztuko dute hilaren 20an\nImanol Esnaola eta Irati Elizaldek emango dute Gure Eskuren norabide berriaren berri. Udaletxeko pleno aretoan izango da aurkezpena.\nGure Eskuk izena eraberritu du, baita etapa berri bat ireki ere. Horren berri emango dute datorren ostegunean, hilak 20, Oiartzungo udaletxeko pleno aretoan. Errerendumaren Aldeko Herri Ekimenaren berri emango dute.\nIrati Elizalde Gure Eskuko Gipuzkoako koordinatzailea eta Imanol Esnaola Gure Eskuko kideek izango dute azalpenak ematearen ardura.\nAurkezpena udaletxeko pleno aretoan izango da, 19:00etan hasita.


ARGITALPENAREN HIZKUNTZA Afrikaans Albaniera Aleman Amharera Arabiera Armeniera Azerbaijanera Azerbaijanera (Zirilikoa) Batakera (Toba) Bikolera Bislama Cholera Daniera Errumaniera Errusiera Eslovakiera Esloveniera Estoniera Euskara Eweera Fanteera Finlandiera Frantsesa Galesa Galiziera Gaztelania Georgiera Greziera Groenlandiera Hungariera Iloko Indonesiera Ingelesa Italiera Japoniera Javera Kannadera Kazakhera Kikamba Kikaonde Kinyaruanda Kirgizera Kirundi Koreera Krioera Kroaziera Lituaniera Malayalamera Malgaxe Maya Mingreliera Mixeera Nederlandera Nepalera Ngabere Norvegiera Oromoera Papiamento (Aruba) Pediera Persiera Pidgina, Solomonekoa Poloniera Portugesa Portugesa (Portugal) Punjabera Serbiera Serbiera (Latindar) Shonera Sinhala Suediera Swahili Tagalo Tahitiera Tajikera Tankarana Tarascan Teluguera Tigrinyera Tojolabalera Tongera Totonakera Tswanera Turkiera Txekiera Txinera mandarinera (sinplifikatua) Txinera mandarinera (tradizionala) Tzeltalera Tzotzilera Ukrainera Umbundu Valentziera Vezo Xhosera Zapotekera (Isthmus) Zuluera\nHugok 10 urte ditu eta orain dela gutxi Diana saria jaso zuen Britainia Handiko ongintza-erakunde baten eskutik. Bere eskolako ikasleei bullyingari aurre egiten laguntzeagatik izan zen saritua.\nHugok honakoa esan zuen Cómo defenderte sin dar un solo golpe edo Mets un harceleur K.-O. sans utiliser les poings bideoa aipatuz: «Sari hau arbel biziduneko bideoari esker lortu dut. Bullyingaren aurkako ordezkari ona bihurtu banaiz, jw.org-n dagoen bideo honi esker ikasi dudanarengatik da».\n«Egunero lurrean zehar gaztetxo askok jasaten dute bullyinga [...] baina zuk zerbait egin dezakezu» (Cómo defenderte sin dar un solo golpe edo Mets un harceleur K.-O. sans utiliser les poings bideoko esaldi bat)\nHugok bideoa irakasleei erakutsi zien lehendabizi. Bideoarekin harriturik, ikasle guztiek jw.org webgunea erabili ahal izateko prestaketak egin zituzten. Hugoren eskolako 8 eta 10 urte bitarteko ikasle askok webgunea erabiltzeko ohitura dute orain. Bullyingari aurre egiten laguntzeaz gain, beste galdera batzuk erantzuteko ere lagungarri izan zaiela diote hauek, esaterako, «Nola egin benetako lagunak?».\nGaztetxoei laguntzeko ekimenak\nBritainia Handiko beste eskola batean, 8 urte dituen Elijahk bullyinga jasaten zuen. Berak eta bere familiak bideoa arretaz aztertu zuten eta egoera honen aurrean zer esan eta zer egin zezakeen entseatu zuten elkarrekin. Honi esker, Elijahk arazoari aurre egin ahal izateko adorea izan zuen. Beranduago, bullyingaren aurkako astean, eskolako zuzendariak bideoa eskola guztiari erakutsi zion.\nBullyinga ez da Britainia Handian bakarrik dagoen arazoa, noski. Mundu guztian zehar gertatzen da eta arbel biziduneko bideo honek gazteei laguntzen die edonon.\nEstatu Batuetan 10 urte dituen Ivie gelakide baten beldur zen honen aldetik bullyinga jasaten zuelako. Bideoa ikusi ondoren, gelakideari aurre egiteko ausardia izan zuen. Gainera, irakaslearekin hitz egin eta arazoarekin lagundu zion. Gelakideak barkamena eskatu zion eta orain ondo moldatzen dira.\nJehobaren lekukook gazteen ongizateaz arduratzen gara. Beraz, gazteek bullyinga bezalako arazoei aurre egiteko aholku baliagarriak argitaratzen jarraituko dugu.


Euskal baserriek ateak irekiko dituzte berriro. Deia, Noticias de Bizkaia\nEuskal Nekazarien Batasuna antolatuta\nAurten ‘Ongi etorri baserrira’ ekitaldiaren bosgarren edizioa izango da, uztailaren 6an eta 7an\ndeia.eus - 2018(e)ko ekainaren 13a, asteazkena - 06:00etan eguneratua\nLos baserris y casas de Arteaga\nOngi etorri baserrira baserritarren bizimodua eta produkzio modua ezagutzeko egiten da. Euskal jakien jatorria berraurkitzeko eta mahaian dastatzen diren elikagaiak ekoizten dituzten baserritarrak ezagutzeko. Aurten ekitaldiaren bosgarren edizioa izango da, uztailaren 6 eta 7an.\nBilbao- ENBA (Euskal Nekazarien Batasuna) sindikatuak antolatu du jardunaldi hau, 2014. urtetik gaur egunera arte. Bere lehenengo edizioan, Gipuzkoako zortzi baserrik bere ateak ireki zizkioten publikoari. Aurten, berriz, Gipuzkoa eta Bizkaiko 30 baserritarrek heuren baserrietako ateak zabalduko dituzte. Nekazariek baserri mundua eta hiri munduaren arteko harremanak sendotu nahi dituzte Ongi etorri baserrira ekitaldiarekin.\nAurten, jardunaldian parte hartuko duten baserriek honako herrietan kokatuta daude: Aia, Elgoibar, Errenteria-Oiartzun, Errezil, Eskoriatza, Getaria, Lezama, Oñati, Aralar, Asteasu, Azpeitia, Beizama, Berriz-Garai, Bidania, Donostia, Elorrio, Irun, Otxandio-Dima, Urnieta, Urretxu, Zarautz, eta Zerain-Idiazabal. - Asier Carnero\netiquetas: euskal baserriak


Albisteak 10 iraila, 2021 Indeusberri\nEkonomilari Euskaldunek azaroan egingo duten Biltzarra ekarri dugu aste honetan IndeusBerri gunera; baita Euskaltzaindiak argitaratu berri duen Telelanaren oinarrizko glosarioa eta Eusko Jaurlaritzak antolatutako “Euskararen diskurtsoak enpresetan” jardunaldia ere.\nEkonomialari Euskaldunen II. Biltzarra azaroaren 26an egingo da “Hidrogenotik Bioekonomiara” izenburupean egingo den biltzarrean parte hartzeko deialdia zabaldu dute antolatzaileek, 2021eko urriaren 8ra arte aurkeztu ahal izango dira parte hartze eskaerak.\nTelelanaren oinarrizko glosarioa argitaratu du Euskaltzaindiak Iaz geroztik, gizartea goitik behera eraldatu du COVID-19ak, eta lan-arloan ere eragin nabarmena izan du birusak. Eraldaketa horrek sustatu dituen oinarrizko hitz batzuk jaso dira Telelanaren oinarrizko lexikoan.\n“Euskararen diskurtsoak enpresetan” jardunaldia irailaren 17an Eusko Jaurlaritzak antolatutako jardunaldia da. Eremu sozioekonomikoan euskara nola edo zenbateraino aldatu den aztertuko dute, kontuan izanik pertsonak, enpresen egoera eta ingurua ere aldatu egin direla. Horrekin batera, bereziki teknologia aurreratuen sektoreak euskararen gainean duen diskurtsoa ere aztergai izango da.


Belai logela - Enekoizar Landa Etxea - Landa turismoa Iratiko Ohianean (Nafarroa)\nLogela bikoitza bainugela eta balkoiarekin.\nEtxeko lehen solairuan dagoen Belailogela aurkezten dizuegu, logela bikoitza bainugela pribatuarekin eta sarbide zuzena du gelatik balkoira.\nMaskotak onartzen ditugu\n180 zm-ko ohea\nMaindireak, eskuohialak & mantak\nEzagutu itzazu beste logelak\nLanda etxeak guztiz hornitutako 6 gela ditu, ezagutzera gonbidatzen zaitugu.\nLogela bikoitza bainugelarekin.\nLogela bikoitza bainugelarekin mugikortasun urriko pertsonentzat egokituta.\nEspazio handiak, erosotasuna eta natura dira gure landa-ostatuaren definizio onena.\nEzagutu gure landa etxea.\nEzagutu gure zerbitzuak.\nBizi esperientzia paregabe bat.


A147 - Antonio Gonzalo Esnal - Guía de fondos Eresbil\nDos boleros (1956)\nFUNTSA A147 – ANTONIO GONZALO ESNAL\nAntonio Gonzalo Esnal-ek (1910-1987) jazbanetarako musika herrikoien autorea izan zen, slow, pasodoble, bolero edo zortziko generoetan.\nFuntsean Antonio Gonzalo Esnalen musika ekoizpena biltzen da, eskuidatzitako 32 partiturez osatua,50. hamarkadan inprimatutako 5 partitura, eta musikarekin erlazionatutako dokumentazio administratiboa.\nErreferentzi-kodea: ES RE A147\nIzenburua: Antonio Gonzalo Esnal\nDatak: 1948 – 1959\nTamaina eta euskarria: 0,30 cm (kutxa 1, 41 unitate dokumental)\nSortzailearen izena: Gonzalo Esnal, Antonio (1910-1987)\nKorporazioaren historia / Datu biografikoak: Antonio Gonzalo Esnal 1910eko otsailaren 5ean Donostian jaio zen. Modesta Pastor eta Luis Urteagarekin musika ikasi zuen. 1987ko uztailaren 7an Donostian zendu zen.\nHistoria artxibistikoa: Funtsa sendiaren Donostiako egoitzan gordetzen zen.\nSarrerari buruzko datuak: 2008an Fernando Gonzalo Azpeitiak, Antonio Gonzaloren semeak, funtsa Eresbilera dohaintzan eman zuen.\nGarrantzia eta edukia: Funtsean Antonio Gonzalo Esnalen musika ekoizpena biltzen da, eskuidatzitako 32 partiturez osatua,50. hamarkadan inprimatutako 5 partitura, eta musikarekin erlazionatutako dokumentazio administratiboa.\nDeskribapenerako baliabideak: 2008an Jon Ander Eizagirrek egin zuen katalogo informatikoa File-Maker-en.\nPertsonak: Antonio Gonzalo Esnal (1910-1987)\nGaiak: Herri-musika / Pasodobleak / Saloirako musika


Donostia Zinemaldia :: Pau i el seu germà\nMARC RECHA L'Hospitalet de Lobregat, 1970. 14 urterekin ekin zion zine-jarduerari. 1984 eta 1988 bitartean, Super 8an 14 labur idatzi eta filmatu zituen. 21 urterekin bere lehenengo luzemetraia zuzendu zuen, El cielo sube (1991), hainbat alditan saritua eta 40 baino jaialdi gehiagotarako hautatua. Bere bigarren pelikulak, El árbol de las cerezas (1999), kritikaren eta publikoaren aldetik erabateko onespena jaso zuen. Pau i el seu germá Cannes 2001eko lehiaketazko sailerako hautatu zuten.


"Izadia eta jendeak produktu bilakatzeari, ez!" | Enbata\nAccueil / Articles / Opinion / Tribunes Libres / « Izadia eta jendeak produktu bilakatzeari, ez! »\n« Le compte à rebours démarre\nCombattre les dérives du système »\n« Izadia eta jendeak produktu bilakatzeari, ez! »\nPar Interview | Publié : 07/09/2017\nPirinio Atlantikoetako Kontseiluak “La Rhune 2020″ proiektua sustatzen du, Larrun mendiko instalazio turistikoak “eguneratzeko” helburuarekin. Gaur egun Larrunek urtero 360.000 bisitari ditu urteana eta, horren ondorioz Iparraldeko eta Departamentu osoko lekurik bisitatuena da. « Larrun ez hunki! » kolektiboa joan den uztailan sortu da izadia edo natura eta jendea produktu bilakatzea arriskatzen den « La Rhune 2020″ proiektu horren gaitzesteko. Kolektiboko kide den Ellande Alfaro-k Enbata.Info-ren galderei erantzun die.\nZer da Larrun 2020 proiektua ?\nGaur egun Larrungo trein ttikiak dituen berrikuntza beharretarik abiatuz, irabaziak handitzeko departamenduak pentsatua duen egitasmoa da.\nZertako xede hori plantan eman da?\nLarruneko trena kudeatzen duen EPSA (Etablissement Public des Stations d’Altitude) departamenduari lotua den konpainiak beste bi eski oporlekuetan (Gourette – La Pierre st Martin) dituen diru galerak orekatzeko helburuarekin plantan eman da proiektua.\nZehazki, nor dira bultzatzaileak?\nDepartamendua eta EPSA enpresa…\nProiektuarentzat 35,9 milioi euroko aintzin kondua aurkezten da… ba dituzue xehetasunak?\nZenbaki hori bez-a kanpo da, beraz 43 milioi eurotik hurbilago da. Pentsatuz gisa huntako proiektuetan, maiz gainkostua gertatzen dela! Finantzaketa ez dute lotua, bainan, Europa, Estatua, eskualdea, Nafar gobernua dituzte aipatzen, beraz diru publikoa!\nNola jendarteratu dute proiektua?\nEnpresa pribatuen bulegoetan egin proiektua da. Ez herritar ez hautetsi, ez natura 2000 gunean ez da aipamenik, ez konzertazirik izan. Prentsa bidez jakin dugu, denek bezala, departamenduko burua Lasserre, Azkain, Urruña eta Sarako alkateak, Epsako lehendakaria Brue eta zuzendaria Dourrieu eskuz esku zirela.\nNolaz sortu da Larrun ez hunki kolektiboa?\nLarrun ez hunki kolektiboa uztaila hasieran sortu da Sarako Herriko etxean egin den biltzar publiko batean.\nSara, Azkain, Bera eta Urruñako herritarrekin lehenik eta haratago ere zabalduz…\nCade, Ideki, Larrun patrimoine commun, Sepanso, Auñamendi… elkarteekin koordinatzen gara, denak Larrun ez hunkiren gibelean.\nZer egin duzue orain arte eta zer ondorio lortu duzue?\nGutun bat igorri dugu Frantses ekologia ministroari. Haren kopiak igorriak izan dira Departamenduari, Prefetari, eta Ipar Euskal Herriko hiru diputatuei, hunkituak diren 4 Herriko Etxeei eta Euskal Elkargoari ere. Denei hitzorduak galdatuak izan dira. Lasserre-ek errezebitu gaitu, lehen harremana zen, kondutan hartzen duela eta konzertazio bilkurak proposatuko dituela erran digu. Gure aldetik proiektu hori baztertzeko eta beharrezkoak diren berrikuntza sinpletan egoiteko galdea egin dugu. Bestalde, herritarren mobilizazioa, prentsaurrekoa Larrunen, komunikazio kanpaña…horietan ere ari gara.\nZuen aburuz, zein dira Larrun 2020 proiektuak dakarzkien turismo ereduaren gehiegikeriak?\nSoilik, irabazien haunditzeko helburua duen gogoetak dakarren eredua da. Irabazi gehiago egiteko jende gehiago. Eta horrek nun du muga? Gehiegikeriak: herritarrak gogoetetarik kanpo atxiki, turistak metatu, harrera kalitate txarra, izadia kaltetzea, diru publikoaren erabilera zentzugabea… Izadia eta jendea produktu bilakatzea…\nZerk dizue horrelako kezka sortzen?\nAski da ikustea EPSA enpresak dituen bi eski oporlekuetan azken urteetan zenbat diru publiko sartu duten eta hori diru galtzeetan izanik. Zergatik? Norentzat hoinbertze inbertsio? Bertze lehentasunik ez dea diru publikoaren inbertitzeko? Larrungo trein ttikiak aldiz irabaziak egiten ditu eta beraz operazio interesgarria da hau beraientzat!\nZein dira Larrun Ez Hunki-ren ondoko urratsak?\nBuruhilaren 19an Sarako Lurberri gelan arratseko 7tan biltzar publiko bat eginen dugu, berrien emaiteko, oinarrien finkatzeko eta bereziki buruhiletik eta abendu arteko plangintza baten adosteko. Beraz ondoko urratsen berri biltzar hortarik aterako da.\n1000 personnes bloquent un pont de Bayonne suite à une marche climat\nPublié le 11/09/2017 à 16:59 | Permalien\nAupa Larrun ez hunki! Osoki ados. Jo beti aitzina!\nIzadia zaindu behar dugu (AHTrik ez! Sud-Mines -ik ez! )\nDru publikoa herritarren beharrorduetarako erabili behar da!\nPublié le 11/09/2017 à 19:29 | Permalien\nLarrungo trena segurago izan dadin neurriak hartzearekin ados nago, baita ezinduak hobe ibil daitezen erranpa berezi batekin ere (Gasteizko Parte Zaharrean erranpa automatikoak eraiki zituzten aspaldin eta ongi integratzen dira bertakoi hiri inguruan.) Baina tren gehiago ipini eta aparkaleku gehiago eraikitzearekin ez nago batere ados, halako ebazpen batek kotxe eta jende gero eta gehiago eramanen duelako eta bertako bazterrak azkarrago izorratuko direlako. Bideoan erakusten duten erranpa horrek paisajearentzat oso kaltegarria izanen denez gero, erran gabe doa ez nagoela batere ados. Larrun babestu behar da, bestela parke arrunt eta itsusi bat bihurtuko zaiku.


kritiken hemeroteka » Begirada kritiko etengabea\n« Labirintoaren orduak | Gabeziak »\nBegirada kritiko etengabea Patxi Ssrriegi / Deia, 2008-06-10\nAzken 30 urtetako azterketa kritikoa egin du Aingeru Epaltza idazleak liburu berrian.\nEzeren gainetik, koherentzia aitortu behar zaio egileari orriotan isuritako iritzietan, halako ibilbide pertsonal luzean egindakoak frogatzen duenez. Begirada kritikoa etengabea da, lanerako eta konponbiderako dei larria askotan. Nola liteke, bada, urteen joanean abertzaleok oker eta akats berberak behin eta birritan errepikatzea?\nEz al da egiazki frogatua bortizkeriak Euskal Herriko gizartearen sektore handi-handi batekiko harremanak arrunt usteldu dizkigula abertzale eta euskaltzaleoi, gureganako mesfidantza areagotuz eta luzatuz? Hori aditzera ematen digu Epaltzak; lehenaz ari da, baina etorkizuna du erronka.\nBadu liburuak, momentu askotan, kontaketa historikoaren ukitua, kontaketa pertsonalarena: bere aitaren garaiko kontuak, Iruñeko aspaldiko pasadizoak\nbaina inolako zalantza izpirik gabe, gaur egungoari begira dagoen liburua da.\nDenok eskatu ohi baitugu kritika, aho beteka eskatu ere. 1977tik 2007ra doan tartean hainbeste gertaera, hainbeste aukera\nEpaltzak ez du dudarik: balantzea ez da kriskitina jotzen hasteko modukoa. Nika eta guka idatzita askotan, eta etxekoari kritika egitera ausartzen da maiz. Horixe egilearen ausardia. Kritikak, sarritan, kanpokoari egiteko erabiltzen ditugunez, etxekoari lausenguak…


Nasreddin - Pablo Sastre - 111 Akademia\nNasreddin, Nasr Eddin, Nasrudin… izendatzeko modu ezberdinak izan ditu sufí tradizioko pertsonaia honek. Anatoliako penintsulan bizi omen zen XIII eta XV mende bitartean baina pertsonaia bera baino garrantzitsuagoak dira Nasreddinen istorioak; gurean Peruk edo Pernando Amezketarrak egin duten bezala txiste, adar jotze, irakaskuntza eta bizitzeko modu bat islatzen dituzte istorio horiek. Sarritan urrutikoak izanik hurbilekotzat hartu ahal izango ditugun istorio barregarri paregabeak.\n2014/04/29 9:32 am\nEz da literatur lan zoragarria baina barre batzuk egin ditut. Pablok esaten duen bezala Pernando Amezketarraren komeriak etorri zaizkit burura eta askotan berari gertatutakoak direla ematen du.


TR Bankada finkoko fresatzeko makina - DANOBATGROUP\nTR - Bankada finkoko fresatzeko makina\nPrestazio handiak makina trinko baten\nSORALUCE TR fresatzeko zentroa bankada finkoaren konfigurazioa duen makina da, eta zurruntasun ezin hobearengatik eta erabateko egonkortasun mekanikoarengatik nabarmentzen da.\nMakina pisutsua da merkatuan dauden tipologia bereko makinekin konparatzen badugu, eta 16500 kg-ra arteko piezentzako gaitasuna du.\nKonpaktua eta ergonomikoa da, eta estandar zorrotzenak jarraitzen dituen diseinu eta muntai prozesuan lortutako doitasun iraunkorrarengatik nabarmentzen da.\nMakina ideala da doitasun handiko molde eta matrize fabrikatzaileentzat, eta tamaina erdiko piezak egiten dituzten azpi-kontratistentzat.\nLuzetarako ibilbidea, “X” ardatza: 2500 ÷ 4500 mm\nIbilbide bertikala, “Y”: 1600 mm\nMatrizearen akabera operazioa\nAkabera lanak posizionatze automatikoa duen buru batekin\nAbiadura kaxaren doitasunezko mandrinaketa\nMekanizazioa krokodilo erako erremintekin\nZulaketa lanak altzairu herdoilgaitzezko osagarrian\nTR Bankada finkoko fresatzeko makina SORALUCE\nTA-D Bankada finkoko fresatzeko makina mahai birakariarekin


Koadrilan INTRO - INTRO bertsioa\nINTRO bertsioa | 2022-02-02 08:18\nINTERmedio bat. Berriki, EITBn andre ukraniar bat agertu da, duela 30 bat urte Euskal Herrira etorria, esposatzera. Beste kanpotar batek, txinatarra, esan omen zion bertakoak jende ona garela, baina ez dela erraza harremanetan sartzea. Hor dagoela, beti, tartean, KOADRILA.\nMunduko bazter guztietan daude lagun-taldeak. Gure inguruan ikusi ditugu, eta filmetan. Mota askotakoak. Haur edo nerabezaroan eratuak, auzo edo eskola inguruan. Edo gero, kirol edo kultur zaletasun bat dela medio. Edo geroago, lan, jardun edo bizimoduen arabera.\nZer du ba, BEREZKOA, euskal koadrilak?\nHortik doa, agian? Gehiago luzatzen dela adinean gora, eta esparru sozial gehiagotara hedatu? Hitz egingo dugu horretaz (ez bada tabu edo anatema).\nNerabezaroko lagun-taldeen kasuan, puntu komuna da, nonahi, BATETIK, integrazio sozialean jokatzen duten papera. BESTETIK, jendarte orokorraren kode eta joerak islatzen dituztela. Eta TARTEKO guztia: botere jokoak, rol banaketa, lidergoa eta hierarkia, erdigunea eta periferia, eredu eta arauak –nor sartu, nor ez–...\nZer leku hartzen du, hor, INTRO nerabeak?\nAldatu da zerbait, azken 30 edo 50 urteotan? Interneteko sare sozialez aparte. Nik koadrila asko ezagutu ditut, batzuk barrutik. Hauei asko diet eskertzeko. Talderik gabe, mortalak ziren eskolako errekreoak, herriko bestak, Urtezahar gauak...\nKoadrila batzuk, barrutik eta kanpotik ere, aldi berean.\nInstitutuan hasi nintzela, ez nuen inor ezagutzen. Gelako batekin konektatu nuen. Berak bazituen bi lagun, beste gela batean. Atsedenaldian, haren arrimura, taldetxo harekin ateratzen nintzen. Baina astean behin, aurreko orduan, nik beste gela batean nuen klasea. Pixka bat luzatzen bazen, taldeko trena abiatu egiten zen, auskalo nora, ni gabe.


Kontu intimoak nork bere kolkorako - Ahotsak.eus\nKontu intimoak nork bere kolkorako\nKontu intimoak nork bere kolkorako Lagunen arteko harremana. Mutilen bat gustuko zutenean, elkarrekin komentatzen zuten. Ezkondu ostean, ordea, ez zituen inorekin komentatzen gizonaren inguruko kontuak. Abadeek esandakoarekin ibiltzen ziren: Aste Santuan ezin senargaiarekin egon, maiatzeko loreetan ere ez...\nHizlaria(k): Solozabal Arriaga, Felisa\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan EIB-683-041 kodeko bideoa nahi duzula aipatzea: ahotsak@ahotsak.eus\nLagunen arteko harremana. Mutilen bat gustuko zutenean, elkarrekin komentatzen zuten. Ezkondu ostean, ordea, ez zituen inorekin komentatzen gizonaren inguruko kontuak. Abadeek esandakoarekin ibiltzen ziren: Aste Santuan ezin senargaiarekin egon, maiatzeko loreetan ere ez...\nData: 2019(e)ko urriaren 08a\nGaia(k): Familia eta harremanak » Bikote kontuak » Ligatzea , Familia eta harremanak » Sexua eta generoa » Sexua , Familia eta harremanak » Lagunartea eta familia » Gaztetako ibilerak , Ohiturak eta bizimodua » Erlijioa » Elizaren indarra\nDantzara nora joaten ziren


ArcGIS luzapenak - Geofumed\nLehenago post batean aztertu dute ArcGIS Desktop oinarrizko plataformak, kasu honetan ESRI industrian ohikoenak diren luzapenak aztertuko ditugu. orokorrean luzapen bakoitzeko prezioa 1,300 $ eta 1,800 $ bitartekoa da ordenagailu bakoitzeko.\nArcGIS Trimble GPS Analista\nLuzapen honek datuak eremutik armairura ekartzeko prozesu hori arindu egiten du informazioa zuzenean geodatabase batean gordetzeko aukera emanez. GPS analistak zuzenketa diferentzialeko plataforma batekin datorrenez, datuen ondorengo prozesamendua ziurtatu daiteke, eta horrek informazioaren kalitatea hobetzen du Internetetik deskargatutako oinarri gisa erabilitako GPS baten informazioa erabiliz.\nArcGIS 3D Analista\nArcGIS 3D Analyst-ek gainazaleko ezaugarriak dituzten datuak hobeto ikusteko eta aztertzeko aukera ematen du. Lurreko modelo digitalak modu desberdinetan ikus ditzakezu, kontsultak egin, puntu zehatz batetik ikusgai dagoena zehaztu, ikuspegi irrealistak sor ditzakezu gainazalean errepideko raster irudia gainjarriz eta hiru dimentsiotako nabigazio ibilbideak lurrean hegan egingo balu bezala gorde ditzakezu. .\nArcGIS mailako analista\nLuzapenak marketing industrian erabiltzeko tresna espezializatuak ekartzen ordena negozioak egiteko buruz hazkundea, hedapen eta lehia gisa erabakiak smart eskaintzea ere:\nEzagutu bezeroei edo erosle potentzialak non dauden\nNegozioaren eraginaren eremuak definitu\nMerkatuaren sartze analisia egitea\nEnpresa berrientzako eremu potentzialak sortzea\nAutopista bideen azterketa egitea herrialde errepide sare batean\nInterneten eskuragarri dauden datu geografikoak integratzea\nArcGIS Desktop (ArcInfo, ArcEditor eta ARcView) fitxategien luzapen bat da, datu espazialen esplorazioa, datu anormala identifikatzea, aurreikuspena eta ziurgabetasuna ebaluatzea datuen portaeran. Hauek eredu bihurtzen dira eta gainazaletara mugitu.\nArcGis Publisher-ek mapak eta GIS datuak partekatu eta banatzeko gaitasunak eskaintzen ditu. Luzapen honek ArcGIS Mahaigainari gehitzen dio datuak kostu txikiagoarekin argitaratzeko erraztasuna; Luzapen hau erabiliz .pmf fitxategiak sor ditzakezu .mxd edozein fitxategitatik. Argitaratutako mapak ArcGIS Mahaigaineko edozein produktu erabiliz ikus daitezke, doako tresna den ArcReader barne, beraz informazioa jendearekin edo erabiltzaileekin zabalagoa izan daiteke.\nArcGIS Analitza espaziala\nSpatial Analyst-ek ArcGIS Desktop lizentziei espazio-modelaziorako tresna aurreratuen multzoa gehitzen die, lehendik dagoen informazioarekin mapa berriak sor daitezen. Oso erabilgarria da, halaber, erlazio espazialak aztertzeko eta datu espazialen ereduak eraikitzeko, besteak beste, analisi espazialerako tresnekin integratuta:\nAurkitu bi puntu arteko ibilbide onenak\nAurkitu kokapenak baldintza bereziekin\nEgin bektorearen eta rasterren bilaketak\nKostuen prestazioaren analisia egin daiteke distantzia optimizatzeko\nSortu irudi berriak prozesatzeko tresnak erabiliz\nInterpolatu datuen balioak, dauden adibideetan oinarritutako arloen azterketa egiteko\nHainbat analisi edo hedapen konplexutarako datu asko garbitu\nArcGIS StreetMaps-ek helbide datuak herrialde bateko errepide sistemetan integratzeko erraztasunak eskaintzen ditu. StreetMap geruzek etiketak eta irudiak automatikoki maneiatzen dituzte identifikazio geografikorako erabilitako atributuak, hala nola kaleak, parkeak, ur masak, seinaleak eta bestelakoak. ArcGIS StreetMap-ek helbideak kudeatzeko gaitasunak ditu geokodifikazioaren bidez (herrialdeak nomenklatura logikoa badu), helbide indibidualen integrazio interaktiboaren bidez eta joera identifikatzeko prozesu masiboen bidez helbideak identifikatzean.\nErrepide sarearen edozein lekutan aurki daitezke\nMapak adimendunak sortzea\nBi puntu arteko ibilbideak identifikatzea hiriko errepide sarearen barruan edo herrialde baten hirien artean.\nMahaigaineko produktuen luzapen bat da, datu topografikoak geodatabase batean kudeatzeko aukera ematen du, beraz, mapan garrantzitsuen neurketa datuak eta oharrak ikus ditzakezu.\nDatuak GIS datu base batean gordetzen direnez, erpinak zein poligonalak, posible da errodamenduen taulak eta koordenatu geografikoak sortzea azken produktuak aurkezteko helburuarekin. Gainera, inkestan erabili ohi diren datuen sarrera formak eta ezarpenak sartzen dira.\nArcGIS Jarraipena Analista\nLuzapen honek datu serieak aztertzeko eta erregresio matematikoak egiteko tresnak eskaintzen ditu. Tracking Analyst-ek datu sorta konplexuak, eredu espazialak eta iterazioak beste iturri batzuetako datuekin ikustarazten laguntzen du, beti ArcGISen barruan.\nDatuen itzulketa historikoa\nEredu edo estandarren arabera marraztea\nIkusi eguraldiaren datuen ereduak\nDenbora datuak GISan integratzea\nBerrerabili dauden SIG datuak serieko serieak sortzeko eta bistaratzeko\nAldaketak aztertzeko mapak eraikitzea, denbora historiko edo errealen bidez.\nArcGIS Engine garatzaileentzako produktua da. Horrekin, GIS aplikazioak pertsonaliza ditzakezu mahaigainean erabiltzeko. ArcGIS Engine-ek ArcGIS eraiki zen osagai multzo bat biltzen du. Horrekin aplikazioak eraiki ditzakezu edo lehendik daudenen funtzionalitateak zabaldu, informazio geografikoko sistemen erabileran erabiltzaile hasiberri edo aurreratuentzako soluzioak eskainiz.\nArcGIS Engine-ek COM, .NET, Java eta C ++ aplikazioen programazio interfazeak (APIak) eskaintzen ditu. API hauek ez dute dokumentazio zehatza, baina bai osatutako ikusizko osagai sorta bat, programatzaileek GIS aplikazioak eraikitzea errazten dutenak.\nTresna horri esker, datu sare sofistikatuak sortu eta ibilbide irtenbideak sor ditzakezu. Network Analyst ibilbideetarako luzapen espezializatua da eta sareetan oinarritutako azterketa espazialerako ingurunea ere eskaintzen du, hala nola kokapenaren analisia, kudeaketa ibilbideak eta eredu espazialen integrazioa. Luzapen honek ArcGIS Desktop-en gaitasunak hobetzen ditu trafiko baldintza errealistak edo suposatutako agertokiak modelatzeko; bezalako gauzak ere egin ditzakezu:\nDenbora analisia ibilbidearen plangintzan\nPuntutik punturako ibilbideak\nZerbitzuaren estaldura eremuen definizioa\nIbilbidea optimizatzeko analisia\nIradokitako ordezko ibilbideak\nArcGIS Network analista ArcGIS instalazioen erabiltzaileek resover geografikoa hainbat arazo errepide-sareak erabiliz ematen du. ibilbide eraginkorrena aurkitzeko bidaia egiteko, bidaia norabideak sortzen, inguruko erakargarri edo oinarritutako bidaia garaiz class definizio zerbitzu estaldura eremuei bilatzea bezalakoa zereginak.\nArcGIS Schematics ArcGIS ordezkari geodatabase eskemak automatizatzeko irtenbide berritzailea da. Luzapen honek datuen sare lineal eta birtualak hobeto kudeatzea eta bistaratzea ahalbidetzen du, hala nola gasa, elektrizitatea, iturgintza sistemak, edateko ura eta telekomunikazioak.\nArcGIS Schematics-ek estandarrak eskaintzen ditu diagramen sorreran inbertsioaren errentagarritasuna frogatu ahal izateko (sorkuntza automatikoa versus diseinu lagundua). Honek sare bateko konektibitatea azkar egiaztatzea eta sareko arkitektura erraz ulertzea sintetizatutako aurkezpen zikloan erabakiak hartzeko eta sare ingurune osoa bistaratzera bideratuta dago.\nArcPress for ArcGIS aplikazio espezializatua da kalitate handiko inprimatze fitxak sortzeko, bai prentsara bidaltzeko bai hedatzeko. ArcPress-ek mapak jatorrizko hizkuntza duten fitxategi bihurtzen ditu inprimagailuetarako edo trazadoreetarako, inprimagailuek koloreak bereizteko eta ondorengo plakak erretzeko aurre egin dezaketen zenbait formatutan.\nPorqeu ArcPress prozesu osoa egiten du ordenagailua, ez dute interpretazio, transferentzia eta datuen biltegiratze inprimagailua prozesatzeko behar da batetik, irteera azkarrago bat bidaltzeko zuzenean geruza batetik bektorial formatuan edo forma proposatuz, inprimatu kalitatea hobetu den bitartean.\nArcPress-ek dirua aurrezten du dirua aurrezteko, memorian edo biltegian lan egiteko gaitasunik duten inprimagailuekin, PostScript errutinak ezabatuz kalitate handiko produktuak inprimatzeko.\nArcScan ArcGIS mahaigainerako luzapena da, raster formatuak bektore bihurtzeko lan eraginkorra ahalbidetzen duena, hala nola digitalizatzea eskatzen duten eskaneatutako mapak. Produktu monokromatuak automatizatzeko errazenak diren arren, sistemak zenbait tresna eskaintzen ditu tonu eta kolore konbinazioen kudeaketan, datu ez-monokromoen digitalizazioa erraztu dezaketenak.\nErabiltzaileek datuak ondo prozesatzeko eraginkortasuna areagotu dezakete, bektoreak egituraz edo erdi-automatizatu dituzten atributuen bidez.\nDoitasun handiko maila duten vectorizazio prozesu automatikoak\nshapefile funtzionalitate baxua gaitasun hori ArcGIS Desktop programak eta ekarri ordena, garbitasuna eta topologikoa datuak jarraitasuna hobetu nahi dituzten fitxategiak sortzea.\nEra berean, irudiak prozesatu ditzakezu bisualizazioa errazteko eskuliburuaren bektorizazioan.\nArcWeb Zerbitzuak GIS edukia eta eskaera eskaerarako sarbidea ematen du datuak ezabatzeko edo datu kopuru handiak eskuratzeko.\nArcWeb Zerbitzuekin, datuen biltegiratzea, mantentzea eta eguneratzea modu kontrolatuan kudeatzen dira. Horrela, dinamikoki sar daiteke, ArcGIS edo Web Zerbitzuen bidez Intranet edo Interneten erauzitako aplikazioetan.\nSartu datu Terabytes aldi berean edonondik\nBiltegiratzea eta mantentze-kostuak murriztea\nMahaigaineko aplikazioen edo web ingurunearen azpiko datuen edukia erraz erabiltzea.\nHelbideen geokodetzea ontziratu (batch)\nHau ESRI irtenbidea da, mapak dinamikoak eta web-oinarritutako datu zerbitzuak zabaltzeko. ArcIMS-ek ingurune eskalagarria eskaintzen du mapak korporazio intranet batean edo Interneten argitaratzeko.\nLuzapen honekin bezero ugari sar daitezke web aplikazioen, ArcGIS Desktop eta gailu mugikorren zerbitzuen erabiltzaileen artean. Era berean, mundu osoko hiriek, gobernuek, negozioek eta erakundeek datu geoespazialak argitaratu, ikertu eta partekatu ditzakete. Zerbitzu hauek ArcGIS estandarrekin edo beste industria batzuetako softwareak erabil ditzakeen ASP estandarrekin egin daitezke.\nMapa eta datuen bistaratze dinamikoa web bidez\nWeb garapeneko industriaren estandarrei zuzendutako errutinen erabilerarako ingurune batean sortzea.\nPartekatu datuak besteekin elkarlaneko zereginak osatzeko\nEzarri GIS atariak\nArcIMS lizentzia bakar gisa 12,000 dolar inguru kostatzen da nahiz eta ESRIk gaur egun ARCserver saltzen duen, ArcIMS (12,000 dolar), ArcSDE (9,000 dolar) eta MapObjects (7,000 dolar) zeudenak barne, orain ARCserver 35,000 dolar inguru kostatzen dira prozesadore bakoitzeko. Berriki lizentzia sistema hau aldatu egin da zerbitzariaren prozesadoreak ordainketa eragozpena minimizatzeko.\nBeste une batean beste tresna batzuen konparaketa egiten dugu IMS, GISeta software Free GIS.\naurreko Post«Aurrekoa Esri produktuak, zer dira?\nNext Post CadCorp produktuen familiaHurrengo »\n7 "ArcGIS luzapenei" erantzunak\nHi, ArcGIS forma sortzeko eta horiek editatu eta sortzeko ondoren ere aurrez IGN sortutako forma bat gehitu ondoren eskuliburu bat dut berrikusi zen berria naiz, argitaratzaile aktibatzea edozein editatu barraren tresnak ez-aktiboa da, Programa lizentziatua da, uste dut hori ez dela zergatik\nROBINSON PROAÑO dio:\nsare elektrikoak sortzen laguntzen dizut.\nAutoCAD Land Inkesta Zibilean eraikitako aplikazio bat da, ingeniaritza zibila zuzentzen duena: topografia eta errepide diseinua (besteak beste).\nHemen irakur dezakezu esteka\nEzagutzen dudan neurrian, ez dago ArcGIS Geodata izeneko programa.\nESRIk geodatabase deitzen du, datu espazialak datu base batean gordetzeko.\nJESSICA IBARRA GONZALEZ dio:\nInformatu nahi dut fis arabera\nArgis_geodata eta autocad lurren bi programen inguruko informazioa lor nezakeen\nErdas-en ere lan egiten duen beste luzapen bat gehitzen dut: LIDAR analista


Herritar arduratsuarena - ZientziaEus\n2015/11/02 Galarraga Aiestaran, Ana - Elhuyar Zientzia\nLitekeena da haragi-jaleren bat baino gehiago arduratuta egotea haragi prozesatuek eta haragi gorriak minbizia izateko arriskua areagotzen dutela jakin duenetik. Ziurrenik, herritar arduratsua bada, dagoeneko jakingo du zer dioen OMEren Minbizia Ikertzeko Munduko Agentziaren txostenak, hizki txikitan. Alegia, hasierako lerroburuek eragindako izualdia gaindituta, iturri fidagarrietara jo eta informazio sakona bilatuko zuen.\nHala, jakingo du egunean 50 g haragi prozesatu baino gehiago jateak % 18 areagotzen duela koloneko eta ondesteko minbizia izateko arriskua, eta substantzia minbizi-eragileen sailkapenean tabakoarekin eta amiantoarekin batera sartu badute ere, ez duela esan nahi haiek bezain arriskutsua denik, irakurri edo entzungo baitzuen tabakoak eragindako minbiziek milioi bat heriotza eragiten dutela urtean, eta, haragi prozesatua duen dietaren ondoriozko minbiziek, berriz, 34.000.\nJakingo du, halaber, sailkapen horretan haragi gorria ez dutela haragi prozesatuaren maila berean jarri. Izan ere, haragi gorriaren kasuan, minbizia sortzeko arriskua ez dago hain garbi, baina bada susmagarria.\nBai, seguru asko jakingo du hori guztia, benetan baita arduratsua. Hala ere, baliteke, halako batean, osasun publikoaren funtzioak gogoratzea, eta ohartzea, osasun agintariei dagokiela irizpide garbiak ematea, eta arriskua mugatzeko neurriak hartu behar badira, hartzea, ardura guztia norbanakoen gain utzi gabe. Hala izan beharko lukeelakoan nago ni ere.\n--> Gaiari buruz informazio gehiago nahi izanez gero:\n- Entzun Euskadi Irratiko Faktoria saioan egindako kolaborazioa: Munduko Osasun Erakundeko txostena Elhuyarreko Ana Galarragarekin\n- Ikusi Azpimarra saioko tartea: Arduratsu jokatu al du Osasunaren Mundu Erakundeak okelaren aferan?\nAmiantoaren eraginaren zergatia agerian


“Eta hala ere, mugitzen da” - Gazteluko plazatik\nHasiera » Politika » “Eta hala ere, mugitzen da”\n“Eta hala ere, mugitzen da”\nKATUA ETA SAGUAREN jolasaren antza hartzen ari da ETAren komunikatu eta ezker abertzalearen berehalako balorazioena. Eta abestian ez bezala, oraingoan bada su-etenik: “baldintzarik gabekoa, iraunkorra eta atzeraezina”. Irailaren 5ean, ezker abertzalea agudo arduratu zen ETAren komunikatua bere testuinguruan jartzen eta orain ere berdintsu.\nBruselako sinatzaileei zuzenduta, ETAk esan du prest dagoela “konponbide demokratikoak behar dituen urratsak elkarrekin aztertzeko, ETAk hartu beharreko konpromisoak barne”. Ez gehiago, ez gutxiago. Baina Bilbon prentsaurrean egindako balorazioan ezker abertzaleak argi ikusi du “euskal eragileak bake prozesuan eta prozesu demokratiko atzeraezinean murgilduak daudela”.\nBakoitzaren izaera kontuan hartuta, beharbada fotogramaren ordenakontua besterik ez da. Baina badira arrazoi sakonak pentsatzeko kuku hauek ezker abertzale barruko dialektikaren ondorio direla. Edozein modutan, aurrez iragarritako uretan doa ontzia, Bruselako Adierazpenaren kaira bidean. Ezin esan zenbat sekuentziatan ikusiko dugun sarreratze hori, baina helmuga ezin da besterik izan. Edo imaginatzen du norbaitek ETA Desmond Tutu, Frederik W. de Klerck, Mary Robinson eta John Hume-ri –hauekin biltzea eskatu du ETAk El Pais-en arabera– su-etenaren ezezkoarekin erantzuten? Nekez. Eta behin hori gertatuta, Irlandan bezala, hurrengo urratsak alde politikoari dagozkio, Batasunari. Eta ondoren ETAri armekin keinuren bat egitea eta gero…\nRufi Etxeberria Batasuneko buruzagiak ere argi hitz egin du Irish Times egunkarian eskainitako elkarrizketan. Ezker abertzaleak etorkizuna indarkeria ekintza barik aurreikusten duela azpimarratu du eta ekintza biolentorik izatekotan, “hauek burutzen dituztenak gure kideek hartutako estrategiatik at eta aurka kokatuko dira”. Lehen ere esanak zituen gisakoak, baina Etxeberria da halakoak publikoki horren tinko esaten dituen bakarretakoa. Autoritate kontua.\nEAJ ERE ESNATZEN hasia da, nekez ulertzen baitzen bere burua PPren eta PSEren diskurtso berean gordetzea. Eta hori ona da prozesu honentzat eta euskal gizartearentzat. Egibar, Olano eta abarren presio kontuak?\nEdo pentsa liteke baita ere EAJren ohiko bikoiztasuna –PSEra zein soberanismora begiratzearena– ohi bezain eraginkorra dela? Joan den igandean izan zen horretarako parada ona, oraingoan ezker abertzalearen borondatea neurtzerako orduan. Markel Olanok El Diario Vasco-n zioenez, “gure alderdiak ezker abertzalearekin izandako kontaktuetan oso argi ikusi dugu honek posizio tinko eta argia duela”. EBBko lehendakari Iñigo Urkulluk egun berean El Correo-ri esandakoekin beroarenak kendu zizkion Olanoren iritziari: “Pentsatu nahi dut ezker abertzalean badela ikusten duenik beharrezkoa dela bide politikoen apustua egitea”.\nESTATUA eta bere ordezkariek ere jarraitzen dute mugitzen, baina kontrako norabidean, ETAk armak noiz eta zein kasernatan entregatzen dituen iragarri arte ez baitago ezer egiterik. Kontrainsurgentziaren manualari tiraka, oztopoa, zango-traba eta ziri-sartzea, hori da oraingoz PSOE erakusten ari den jarrera. PPri agian bai, baina karta-joko hori ezin zaio errentagarri atera duela hiru urte Loiolako elkarrizketan murgildu zen alderdiari. Baina jakina, dena uler liteke hobeto gatazkaren irteera duinari baino, PSE PPrekin batera udal eta foru hauteskundeetan egin dezakeenari begira badago.\n(ARGIAko 2245. zenbakian argitaratua)


Hain gaizki sentitzen zarenean nondik hasi korapiloa askatzen?\nNik gaizki nengoela bakarrik nekien. Egun batzuk onak eta lasaiak ziren baina gaizki sentitzen nintzenean oso gaizki nengoen. Arnasa falta zitzaidan, bihotza oso azkar zihoan, izerdi hotza sumatzen nuen eskuetan, oso nekatuta nengoen, zorabiatzen hasten nintzen...\nHasieran gutxitan gertatzen zitzaidan baina momentu horiek oso latzak egiten zitzaizkidan eta beldurra hartzen hasi nintzen momentu horiei.\nBeldurra areagotzen zihoan eta gero eta gehiagotan sentitzen nintzen gaizki.\nEtxetik irten behar nuen bakoitzean neure buruari galdera berdina egiten nion: " Eta berriro gertatzen bazait zer? Eta zorabiatzen banaiz denen aurrean zer?...\nOhartu nintzen pilota handitzen zihoala eta egunerokotasunean edozer jarduerak urduri jartzen ninduela (lanera joateak, lagunekin kalean egoteak, zinera joateak...). Etxean bakarrik nengoen lasai. Etxean egonda ez nuen arriskurik ikusten, salbu nengoen.\nArazo bat nuen. Ezin nuen horrela jarraitu. Irtenbide bat bilatzen hasi beharra neukan.\nLagun batek psikologoarenera joateko aholkatu zidan baina bera psikologoa denez ez nion kasu handiegirik egin denei berdina esango zielakoan.\nBotikak hartzen ere ez nuen hasi nahi. Oso galduta nengoen.\nOndo gogoratzen dut terapian hasteko erabakia hartu nuenekoa.\nHerrian festak ziren eta lanera joan beharrik ez neukan. Oso pozik nengoen aspaldiko partez lagunekin egongo nintzelako eta parrandatxo polita egingo genuelako.\nEguna iritsi eta oso urduri esnatu nintzen. Ez neukan arrazoirik hain urduri eta gaizki egoteko. Oso gaizki sentitzen nintzen eta ez nuen ezer ulertzen.\nKoadrilako batek hain gaizki ikusita bera psikologoarenean izana zela esan zidan eta benetan gomendatzen zidala bertara hurbiltzea eta gertatzen zitzaidana profesional bati kontatzea. Asko lagunduko zidala esan zidan. Bere esperientziatik ari zitzaidan hizketan eta horrek behar nuen indarra eman zidan.\nIritsi zen terapian hasteko eguna. Oso urduri nengoen eta amari eskatu zion kontsultara laguntzeko. Ateraino lagundu zidan.\nOso gogoan dut bertatik irtendakoan sentitu nuen bakea. Egoerari aurre egiten hasi nintzela jakiteak eta lortu zitekeela sentitzeak indar handia eman zidaten. Neure buruarekin oso harro nengoen.\nGustura joaten nintzen kontsultara bertatik oso indarberrituta iristen nintzelako etxera. Bertan ariketa desberdinen bidez arazoa nondik etor zitekeen ikusten hasi ginen. Asteak aurrera joan ahala hobeto sentitzen nintzen. Gustura. Umoretsu. Indartsu.\nHobekuntza ez nuen egun batetik bestera antzeman. Egunetako lanaren ondorio izan zen. Argi esan zidan psikologoak ondo egoteko lana neuk egin behar nuela, egunero, eta berak baliabideak emango zizkidala horretarako. Nire bidelaguna izango zela. Eta halaxe izan da.\nEgun guztiak ez ziren onak izan baina jadanik ez nintzen lehen bezalako gaizki sentitzen.\nUrduritasuna eta antsietatea kontrolpean dauzkadala esan dezaket edo behintzat kontrolatzeko baliabideak eskura dauzkat orain. Badakit zer egin behar dudan hobeto egoteko eta horrek lasaitasun handia ematen dit.\nDudarik gabe orain arte hartu dudan erabakirik zailena eta garrantzitsuena izan da . Psikologoarena joatea tabú bat zen niretzat eta bertara joateko beharra nuela onartzea asko kosta zitzaidan. Orain aldiz, ez daukat inongo lotsarik laguntza behar nuela esateko. Edozeini gomendatuko diodan esperientzia izan da.


ELHUYAR Basque Research - Albistea: Bi dimentsioko optika grafenoarekin\nHasiera > Albisteak > Bi dimentsioko optika grafenoarekin\nBi dimentsioko optika grafenoarekin\nNoiz argitaratua: 14/05/23 | Kategoria: Ikerketa | Gaiak: #Fisika, Kimika eta Matematika #Teknologia\nCIC nanoGUNEko ikertzaileek, ICFO eta Graphenearekin elkarlanean, plataforma teknologiko bat proposatu dute antena metalikoetan oinarrituta. Antena horiek aukera ematen dute grafenoan —atomo bakarreko lodiera duen materialean— argia harrapatu eta kontrolatzeko. Esperimentuek erakutsi dute grafenoak gidatutako argia, hari oso-oso lotua, zuzendu eta kurbatu daitekeela, optika konbentzionalaren oinarrizko printzipioei jarraituz. Lan honek, zeina Science zientzia-aldizkari entzutetsuan argitaratu baitzuten atzo, aukera berriak ematen ditu gailu eta zirkuitu fotoniko txikiagoak eta azkarragoak egiteko.\nZirkuitu eta gailu optikoek askoz azkarrago prozesatu ahal izango lituzkete seinaleak, bai eta konputazioa egin ere. "Dena den, argia oso azkarra den arren, toki gehiegi behar du", azaldu du nanoGUNEko eta UPV/EHUko Ikerbasque ikertzaile Rainer Hillenbrandek. Izan ere, argiak, hedatzeko, gutxienez bere uhin-luzerako espazioaren erdia behar du, eta espazio hori askoz handiagoa da gure ordenagailuen azken belaunaldiko oinarrizko osagai elektronikoak baino. Horrexegatik sortu zen argia konprimitzeko eta haren hedapena material jakin baten bidez nanoeskalan kontrolatzeko erronka.\nEta grafenoa izan daiteke irtenbidea. Material harrigarria da: karbono-atomoen geruza bakar bat du, eta aparteko propietateak. Grafeno-geruza batek harrapatutako argiaren uhin-luzera nabarmen txikitu daiteke, 10-100 aldiz, espazio librean hedatzen den argiarekin alderatuta. Hori dela eta, grafeno-geruzan zehar hedatzen den argi horrek —grafeno-plasmoi deituak— askoz toki gutxiago behar du.\nHala ere, argia modu eraginkor batean grafeno-plasmoi bihurtzea eta gailu konpaktu batekin maneiatzea erronka garrantzitsua da. Orain, NanoGUNEko, ICFOko eta Grapheneako ikertzaile batzuek —EBko Grafene Flagship-eko kide direnak— frogatu dute irrati-uhinetarako erabiltzen den antena-kontzeptua irtenbide egokia izan daitekeela. Ikertzaileek erakutsi dute grafenoan jarritako tamaina nanometrikoko metal-barra batek (zeinak argiaren antena moduan jokatzen duen) argi infragorria har dezakeela, eta grafeno-plasmoi bihurtu, irrati-antena batek, kable metaliko batean, irrati-uhinak uhin elektromagnetiko bihurtzen dituen bezala.\n"Plataforma teknologiko moldakor bat aurkeztu dugu, antena optiko erresonatzaileetan oinarritua, grafeno-plasmoien hedapena abiarazteko eta kontrolatzeko. Aurkikuntza hori pauso garrantzitsua da grafeno-plasmoien zirkuituak egiteko", azaldu du ikertzaile-taldeko gidari Rainer Hillenbrandek. Pablo Alonso-Gonzálezek, nanoGUNEn esperimentuak egin zituenak, antenak eskaintzen dituen abantaila batzuk nabarmendu ditu: "Grafeno-plasmoien kitzikapena optiko hutsa da, gailua konpaktua da eta plasmoien fasea eta uhin-frontea zuzenean kontrolatu daitezke, antenen geometria egokituta. Hori oinarrizkoa da argia fokatzean eta zuzentzean oinarritutako aplikazioak garatzeko".\nIkerketa-taldeak azterketa teorikoak ere egin zituen. Honela azaldu du nanoGUNEko Ikerbasque Fellow Alexey Nikitinek, zeina kalkuluen egilea baita: "Teoriaren arabera, gure gailuaren eragiketa oso eraginkorra da, eta etorkizuneko aplikazio teknologiko guztiak grafenoaren kalitate- eta fabrikazio-mugen araberakoak izango dira".\nNikitinen kalkuluetan oinarrituta, nanoGUNEko Nanogailuen Taldeak —zeina Luis Hueso eta Félix Casanova Ikerbasque ikertzaileek zuzentzen baitute— urrezko nanoantenak fabrikatu zituen Grapheneako grafenoaren gaienan. Ondoren, Nanooptika Taldeak NEASPEC eremu hurbileko mikroskopioa erabili zuen, ikusteko nola jartzen diren martxan grafeno-plasmoiak eta nola hedatzen diren grafeno-geruzan zehar. Irudietan, ikertzaileek ikusi zuten, hain zuzen, grafenoaren gaineko uhinak antenatik urrun hedatzen direla, uretara harri bat botatzean olatuak hedatzen diren bezalaxe.\nAtomo bakarreko lodierako karbono-geruzan zeharreko argi-hedapenak optika konbentzionalaren legeei jarraitzen ote dien edo ez jakiteko, argia fokatzeko eta errefraktatzeko hainbat esperimentu diseinatu zituzten. Fokatze-esperimenturako, antena kurbatu zuten. Esperimentuetan lortutako irudiek frogatu zuten grafeno-plasmoiak antenatik distantzia jakin batera kontzentratu zirela, argi-sorta bat lente edo ispilu konkabo batekin ardazten denean bezala.\nIkertzaile-taldeak ikusi zuen, bestalde, grafeno-plasmoiak errefraktatu egiten direla (norabidez aldatzen direla) prisma-forma duen grafeno-geruza bikoitz batetik pasatzen direnean, argi-sorta bat beirazko prisma batetik pasatzen denean tolesten den bezala. "Desberdintasun nagusia da grafeno-prisma bi atomoko lodierakoa bakarrik dela. Ezagutzen den prisma optiko errefraktario meheena da", adierazi du Rainer Hillenbrandek. Bitxia da, baina grafeno-plasmoiek norabidea aldatzen dute eroankortasuna handiagoa delako bi atomoko lodierako prisman hura inguratzen duen atomo bakarreko lodierako geruzan baino. Etorkizunean, grafenoaren eroankortasun-aldaketa horiek baliabide elektroniko sinpleen bidez finkatu ahal izango dira, eta horrek aukera emango du errefrakzioa modu oso eraginkorrean kontrolatzeko, besteak beste argia bideratzeko aplikazioetarako.\nLaburbilduz, esperimentuek erakusten dute optika konbentzionalaren oinarrizko printzipioak, eta garrantzitsuenak, grafeno-plasmoiei ere aplikatzen zaizkiela —alegia, karbono-atomo geruza bakar batean hedatzen den argi oso-oso konprimituari—. Ondorio horietan oinarrituta, zirkuitu eta gailu optiko guztiz miniaturizatuak egin litezke etorkizunean, hautemate- eta konputazio-aplikazioetan erabiltzekoak.\nP. Alonso-González1, A.Y. Nikitin1,5, F. Golmar1,2, A. Centeno3, A. Pesquera3, S. Vélez1, J. Chen1, G. Navickaite4, F. Koppens4, A. Zurutuza3, F. Casanova 1,5, L.E. Hueso 1,5 eta R. Hillenbrand 1,5. “Controlling grapheme plasmons with resonant metal antennas and spatial conductivity patterns”


Gipuzkoako Aldundia Iparraldeko Mankomunitateko lehen lehendakariaren hautaketa ekitaldian izango da - Artikulua - ORAIN Gipuzkoa\nGipuzkoako Aldundia Iparraldeko Mankomunitateko lehen lehendakariaren hautaketa ekitaldian izango da\nImanol Lasa foru bozeramaileak begi onez hartu du erakunde berria eta “mugaz gaindik lankidetzan aro berria” irekiko duela nabarmendu du\nGipuzkoako Foru Aldundia bihar Baionan egingo den Iparraldeko Mankomunitateko lehen lehendakariaren hautaketa ekitaldian izango da, pasa den urtarrilaren 1ean eratu zenetik erakunde honek ospatzen duen lehen topaketa. Imanol Lasa, Gobernantza eta Gizartearekiko Komunikazioko diputatu eta foru bozeramaileak, pozik agertu da Frantziako Errepublikako lehen euskal erakundea martxan delako, azpimarratuz Gipuzkoako aprobetxatu nahi duen “mugaz gaindiko lankidetza aro berria” irekiko duela eragile berriak. Erakunde errealitate berriak, gehitu du, Gipuzkoa eta Iparraldearen arteko elkarlanerako aukera berriak sortu ditu.\nGainera, azaldu du euskal lurraldearentzako aitortza dela Mankomunitatearen eraketa, eta “bultzada berria bere instituzionalizazio prozesuari begira. ““Aurreneko aldiz, izaera juridiko-politikoa duen entitate batean egongo da ordezkatuta Iparralde. Eskumenak izango ditu politika fiskalean. Bitartekoak eman ahal izango dizkio bere buruari, herritarren zerbitzupean politika publiko eraginkorragoak eta asmo handiagokoak abiarazteko, ekonomian, garraioan, etxebizitza politikan, lurralde antolaketan, ekipamendu eta zerbitzuetan, kulturan, edota hizkuntzan”, adierazi du, berretsiz Gipuzkoak lehen egunetik egingo duela lan Iparraldearekin “loturak estutzeko”.\nMankomunitate berriak Iparralden orain arte zeuden 10 interkomunalitateak elkartzen ditu Communauté Pays Basque (CPB) izenpean. Eremu honetan 300.000 biztanle daude, 158 udalerritan banatuta, eta hauetatik %70 erakunde berriaren eraketaren alde agertu ziren. Erakundea osatzen dute 69 kide dituen kontseiluak, udalerri arteko organoak eta organo exekutiboak. Hauek ere biharko hitzorduan izango dira aukeratuak.


1985 ean, Transova Hendaiako ekonomia zentroan kokatu zen, autoportuko adunagunean , mendebaldeko Europa eta Iberiar peninsularen arteko merkataritzarako bide eta tren bidean ezinbesteko igarobidean.\n1993 ean, mugak ideki zirenez, aduanaren hurbiltasunaren premia aldatu zen gure lanean eta Biriatun kokatu ahal izan genuen orduan empresa, autopistaren sarrreran, muga ertzean : lortu zen eraikikuntza erosoagoa, aparkaleku pribatu bat, eta autopistaren proximitatea, gure lan beharrei hobeki erantzuteko, eta gure bezero eta garraiokideen harrera hobetzeko.\n1997, garatu nahian ondoko hirira den Irun joan ginen, Zaisa izeneko garraio eta logistika guneak sortzen duen dinamika berriarekin kontatuz, eta Nafarroa eta EAE-k eskaintzen duten sare industrialari begira. Leku estrategiko honek hastapenetik egindako lana egonkortzen ahalbidetu zigun.\n2002 an langilego osoa Irunen kokatu zen, nun instalazio modernoak, maila handiko kalifikazioa eta profesionatasunaz baliatuz, empresa garatzen jarraitu zuen.\n2011 ean zerbitzu lan berri eta osagarri bati ekin genion, Biriatun dagoen kamoia eta auto garbiketa empresa berrartuz.


Berako Alkeberea landa turismo etxea, Bortziriak bailaran, Baztan – Bidasoa eskualdean, Nafarroa - Etxearen zerbitzu guztiak\nAlkeberea Landa-turismo landetxeak naturaz inguratutako inguru paregabean egun atsegin eta lasai batzuk pasatzeko beharrezko guztia dauka eskaintzeko bere bisitarientzako. Aldi berean, baserriko bizitza eta eguneko jarduera ohikoetan parte hartu eta gozatzeko aukera izanen dute zuzen-zuzenean.\nAlkebereko jabeak anfritoi hoberenak izanen dira baserriko bizitzako sekretu eta bitxikeri guztiak ezagutzeko eta nahi izanez gero etxetik kanpo Alkeberea inguruan egiteko zein aktibitate egin aholkatu eta laguntzeko prest daude.\nAlkeberea Etxeak 8 logela ditu, ohatze bikoitzekoak, eta ia denetan bainugela (Batean ezik) osoa dago. Bi ohatze gehigarri paratzeko aukera dago. Logela guztiak etxearen lehen solairuan daude, eta baserri giroko dekorazioa dute. Gela horietatik bortzek, balkoi luze batera ematen dute.\nSukaldea ere, erabat hornitua, lehenengo solairuan dago. Txoko batean tximinia ederra du, eta aurrez aurre TBa. Tximiniarako egurra kanpoaldean dago, egurtegian. Egurra prezioaren barnean sartuta dago.\nBehe solairuak eremu zabala du, bi zatitan banatuta. Batean, jolaserako gunea dago, bertzeak bertze ping-pong mahaia, futbolina eta billar mahairekin. Bertzean, berriz, atsedenerako gunea dago: butaka, TBa, eta liburutegia.\nEtxeak bi ataripe edo portxe ditu, bat etxearen aurrekaldean eta bertzea atzekaldean. Hauetatik bista zoragarriez gozatzeko aukera dago (Aiako Harria eta Larun mendia ere ikus daitezke). Kanpoaldean Landetxeak aparkaleku pribatu zabala du.\nLandetxe osoan berokuntza zentrala dago. Barbakoa dago terraza ondoan, errekiak prestatzeko.\nAlkeberean gosariak ematen dira, etxekoandreak prestatuta. Bazkariak eta afariak eskatzeko aukera dago hiru eguneko aurrerapenarekin eskatu ezkero Landetxeko jabeek, eskatuz gero, bide-erakusle lanak egiten dituzte mendi irteeretan, edo garaian garaiko produktu naturalak jasotzeko: onddoak, gaztainak, urrak, eta abar.\nAlkeberea landetxearen ezaugarri berezienetako bat bere apopiloak Landa turismo aktibitateak egiteko aukera dutela da. Zera da, baserriko bizitza nolakoa den ezagutzeko aukera dute eta zein den eguneroko jarduera. Nahi duten guztiek, jabeen laguntzarekin beti ere, ALkeberea etxetik 500m-atra kokatua dagoen abeltegira hurbiltzeko aukera izanen dute eta zenbait gauza egiteko uakera izanen dute; abereak bazkatu (behiak, ardiak, oiloak, zerriak..) eta bertzelako lanetan lagundu ere.\nAldi berean, urteko sasoiaren arabera, Alkebereko apopiloak, bertako poduktu tipikoak, gasnak, mermeladak, patxarana eta bertzelako gutiziak nola egin eta hauen prestaketan laguntzeko aukera izanen dute.\nLanda-turismo aktibitateak oso gustukoak dituzte bai etxeko ttikiak eta baita ere etxeko zaharrenak. Gisa honetakoak familiako harremanak estutzeko oso baliagarriak izaten dira, ahaztezinak bihurtzen baitira horrelako esperientziak.\nLankidetza ITZULI empresarekin\nAlkeberea landetxea 2004tik, txirrindularitza ekitaldiak antolatzen dituen ITZULI enpresarekin kolaboratzen du. Ordutik, uztaila guztietan, enpresa honek antolatutako txirridularitza udalekutako partaideak, ALKEBEREAN ostatua hartzen dute. ITZULI enpresa adin guztientzako modalitate eta zoru desberdinetarako txirrindularitza ekitaldiak antolatzen ditu. Eskolekin kolaboratzen du, aisialdi eta turismo itzuliak antolatzen ditu eta lehiaketetan laguntza. ITZULIk behar eta desio guztietarako egokitzen den eskaintza dauka. Animatu eta gozatu txirrindularitzak bere modalitate guztietan eskaintzeko daukan guztiarekin!


Estarrona «Ezkerra politika sozialen aldeko bloke herritar bat eraikitzeko gai izan behar du autoritarismo olatuari aurre egiteko» – Alternatiba\nGaur goizean Alternatibako Koordinakunde Nazionalak kurtso politiko berrirako erronkak eta lehentasunak ezartzeko bilera egin du.\nAlternatibaren ustez, aurrean dugun garai honetan borroka izango da nagusi, herritarren gehiengoaren eskubideen defentsaren eta eliteen pribilegioak blindatzearen artekoa, hain zuzen. Horregatik, ezkerrak, Euskal Herrian ere, politika sozialen aldeko bloke herritar bat eraikitzeko gai izan behar du; eskuindarrek, moderatuek zein muturrekoek, aldarrikatzen duten autoritarismoaren olatuaren aurrean harresia izango dena.\nGure ekintza politikoak oinarri sendo bat dauka: ez dugu onartzen ohikoa dena normaltzat edo naturaltzat hartzea. Hala, desberdintasun sozialak edo bidegabekeriak ezin dira besterik gabe onartu. Bilboko gazte prekarizatuen kolektiboaren leloak dioen bezala, “No es lo que hay, Ez da dagoena”, eta horregatik, gure plangintzaren baitan posiblea denaren esparruak gainditu edo, gutxienez, zabaltzea dago, ezeri uko egin gabe.\nKrisi-testuinguru batean, jakina, arriskuak daude, baina baita eraldaketarako aukerak ere. Pandemiaren aurreko normaltasunera itzultzea helburu dutenen tentazioaren aurrean, orain, inoiz baino beharrezkoagoa dugu eztabaidatzea, borrokatzea eta mobilizatzea.\nAlternatiba sortu zeneko ardatzetako bat zen zapalkuntza-sistema guztiei aurre egitea, borroka bat bestearen aurrean lehenetsi gabe. Ideia horri uko egin ez baina, ezin dugu alde batera utzi klima-aldaketa larrialdi handienetako bat bihurtu dela, itzulerarik gabeko puntu batera hurbiltzen ari garelako, ez bakarrik Euskal Herrian, baizik eta mundu osoan. Trantsizio energetikoa, beraz, eraldaketa sakonagoak aldatzeko palanka izan daitekeen eta izan behar duen lehentasuna da.\nArlo horretan, politika publikoak errotik aldatu behar dira. 9 urte falta dira berotegi-efektuko gasen isuriak %55 murrizteko 1990. urtearekiko, eta gure datuak oso larriak dira. Europako Batasunak isurketak ia heren bat murriztu dituen bitartean, Euskal Autonomia Erkidegoan, 30 urtetan %11 baino ez dira jaitsi; eta Urkullu lehendakaria denetik % 1 baino ez. Propagandaren aldean, hauek dira datuak.\nGure ekoizpen-eredua eraldatu eta eguneratu behar dugu, bizitza erdigunean jarriz beti. Izan ere, onartzea kosta egiten bazaigu ere, gure gizarteak ez du behar fabriketatik gero eta auto gehiago ateratzea; aldiz, zaintza duina gero eta gehiago behar ditu, biztanleriaren oso geruza desberdinetan, eta pandemiak agerian utzi du hori. Ezin dugu beste aldera begiratu.\nIkusi dugu nolako odolustea utzi duen birusak gobernu arduragabeek esku pribatuetan utzi dituzten egoitzetan, eta atzo bertan jakin izan genuen Osakidetzak detekzio-zerbitzuak gelditzeagatik bi mila tumore ez dituela antzeman. Bi adibide dira, milaka artean, bizitza duindu eta zerbitzu publikoez hornitu nahi duen gizarte batek normalizatu ezin dituenak.\nNeurri batzuk, azkenean, agenda politikoetan azaltzen hasi dira, baina gauzatzea lortu beharra dago orain. Lanaren banaketa (ez soilik enpleguarena), 4 eguneko lanaldia, gutxieneko soldataren igoera Hego Euskal Herriaren parametroen arabera, pentsio publikoen defentsa… Ahaztu gabe ezin dugula ekonomia suspertu langileen prekarietatearen kontura. Neurri horietako asko eztabaida-iturri izango dira gure kanpaina eta jardunaldietan, kalean zein Euskal Herria Bildun proiektatu nahi ditugula.\nEta, jakina, ezin dugu gure ekintza politikoaz hitz egin aipatu gabe ezkerreko subiranisten elkargunea, EH Bildu, duela hamar urte abian jarri genuena beste alderdi politiko batzuekin batera. Bihar bertan, Donostian, EH Bilduk Konferentzia Politikoa egingo du, bi mugarri izango dituena: plan Feminista eta hezkuntza-itun berri baterako proposamena.\nFeminismoa egungo proposamen emantzipatzailerik garrantzitsuena dela uste dugunez, Alternatibatik pozik hartzen dugu EH Bilduk plan feminista bat onartzea bihar. Erakundearen ibilbide feministan aurrera egiteko mugarria izango da, oinarrizkoa baita alderdi politikoak despatriarkalizatzea eta begirada feminista proposamen ororen parte izatea. Horregatik, espero dugu EH Bilduren militantziak, tartean gaudelarik, Plan Feminista aho batez babestea.\nAlternatibaren Koordinakundeak, halaber, euskal hezkuntza-ereduari buruzko eztabaida abiarazteari garrantzitsua deritzo. Inork ezin baitu zalantzan jarri soziologiko, ekonomiko eta demografikoki oso desberdina den gizarte batentzat duela hamarkada batzuk ezarritako sistemak eguneraketa behar duenik. Gure apustua izango da euskal eskola publikoaren defentsa, denona eta denontzat, herritar guztiena eta gizarte osoaren zerbitzura dagoena, interes pribatuen mende ez dagoena, baliabide nahikoak dituena eta inolako bereizkeria edo bazterkeria onartzen ez duena. EH Bilduren etxe komuna sortu genuenetik egin dugun bezala, gure ahalegin eta konpromiso militante guztia jarriko dugu bihar aurkeztuko den proposamen honetan gure ideiak txertatzeko.\nBilera amaitzeko, berretsi egin dugu Alternatibaren funtsezko eginkizuna, EH Bilduren inguruan osatutako ezkerreko hegemonia subiranista hori zabaltzen jarraitzeko. Herri honetako eliteek beldurra diote mugimendu politiko honi, COVID-19ren krisiak eredu sozioekonomikoaren mugak azaltzeaz gain, gobernantzaren eredu klientelarrak, pribilegioak eta urte luzeetan errotutako inertziak ere agerian utzi dituelako.\nAlternatibatik, ahaleginak egingo ditugu sare sozial, politiko eta herrikoi bat eraikitzeko, gehiengo gisa, indar erreakzionarioek euskal langileriaren aurka egiten duten edozein ahalegin geldiaraziko duena. Gure bizitzetan agertzen diren mehatxuen aurrean, gai izan behar dugu sektoreak, borrokak eta jendea batzeko, oraingoan “ez dira pasako” lema bete dadin.\nAzala Euskal Herria Josu Estarrona\nDiskriminazioaren bozgorailua (Maria del Rio)


Herritarren bestak eraikitzen | Herritarren bestak eraikitzen – iparraldekohitza\nuztaila 29, 2015\nHerritarren bestak eraikitzen\nGaur arratsean hasiko dira Baionako bestak, hiriko hiru gakoak botatzearekin batera. Herriko etxearen egitarauaz gain, hamaika ekitaldi prestatu dituzte eragileek, besta herritarragoa izan dadin.\nAste osoan irekiko dituzte txosnak aurten. Irudian, hainbat gazte txosnagunea muntatzen, atzo. M.A. T. I.\nGauez hasi ohi dira Baionako bestak. Asteazkenarekin, arratseko 22:00ak irian, herriko etxeko balkoitik hiru gako botatzen dituzte kanpotik etorritako jendetzaren artera. Hiriko hiru auzo historikoei erreferentzia egiten dieten giltzak dira: Baiona Ttipia, Baiona Handia eta San Izpiritu auzoenak. Herritarrak, ordea, ez dira herriko etxearen zain geldituko bestaren zurrunbiloan murgiltzeko. Beren kabuz aurkitu baitute gakoa, urterik urte garatzen ari direna: besta euskaldun, parekide eta parte hartzaileena.\nTxosnak dira horren adibideetako bat: iaz asteburuan bakarrik ezarri zituzten, eta, Patxa plazako guneak arrakasta lortu zuela ikusita, egunero zabalduko dituzte aurten, 12:00etan. Egitarau zabala prestatu dute horren inguruan, gainera. Gaur, erraterako, Karrika Kurri poteoa eginen dute, musika eta joaldunak lagun, eta 19:00etarako zabalduko dituzte txosnak, txupinazo, pintxo dastaketa, hitzartze eta guzi. Ondoko egunetan bazkariak, bertso saioak eta kontzertuak eskainiko dituzte: Xutik, Skakeitan eta Norte Apache, bertzeak bertze.\nPatxa plazaren ondoan, bertze puntu interesgarri bat: Patxoki, Bizi mugimendu ekologistak hartuko duen lokala. Sentsibilizaziorako baliatu nahi dute lekua, eta, hortaz, goizero biltzeko ordua ezarri dute Tonneliers karrikako 28.ean, afixa kolaketarako. Bertzeak bertze, Alternatiba itzuliaren berri eman nahi dute, baita urriaren 11n Donibane Garazin eginen duten Alternatiben Herrixka iragarri ere. 12:00etan, euskal kantuak eta ogitartekoak eskainiko dituzte, eta, bi gauetan, kontzertuak: ostegunean, Sister Simone and the Holly Balls, eta larunbatean, Los Cojonudos.\nEkitaldi garrantzitsua izaten dira Baionako bestak ostalarientzat, diru anitz xahutzen baitu jendeak ostatuetako jan-edanetan. Parada hori baliatu nahiko luke Eusko elkarteak ere, eta, hortaz, bestetan euskal moneta erabiltzeko deia egin dute. Patxokin bertan ezarriko dute euskoen aldagunea, eta txanpona erabiltzen ahal den lekuen zerrenda emanen dute afixetan: badira 50 ostatu baino gehiago, ikastolen ostatuak eta txosnak barne.\nBaina tokiko txanpona bakarrik ez: tokiko janariaz ere gozatzen ahalko da. Horretarako, hirugarren urtez segidan Ipar Euskal Herriko ELB sindikatuak Laborarien Xokoa ezarri du Xaho Pelletier kaian. Inguruko nekazariek ekoitzitako lehengaiekin osatutako platerak eskainiko dituzte han, hirurehun laguntzaile eta laborariren laguntzarekin.\nIdoki etxe ekoizleen elkarteak ere izanen du presentzia, Haurren Egunean bazkaria zerbitzatuko baitiete umeei. Etxeko taloak eta burgerrak, entsaladak, barazkiak, baita matahami, izozki eta jogurtak ere, «prezio duinean». Produktu bakoitza zein etxaldetatik ekarri duten jakiten ahalko dute. Jolas bat ere proposatuko diete haurrei, laborantza eta janaria lot ditzaten.\nEuskal kantu eta dantzek urteurrena ospatzeko aukera izanen dute aurten. Izan ere, badira hamar urte dagoeneko Karrikaldia egiten hasi zirela, hogei Kantaleon liburuxka atera zutela, eta Dantzazazpi egiten hasi zirela, berriz, 25. Aurten ere Jacques Portes plazan eginen dute Karrikaldia, ostegunetik igandera, 16:30ean.\nKarrikaldiaz gain, besten hastapena ere kantuz eginen dute. Izan ere, hilabetean behin Baionako karriketan gaindi aritzen den Baionan Kantuz taldea herriko etxeko balkoian izanen da gaur arratsean, publikoari kanturako gomita eginez. Abestien hitzak ez dakizkitenentzat aplikazio bat sortu dute, BaiKanta deitutakoa: jada eskuragarri dago iPhone eta Androidentzat.\nHerriko etxeak ez du aldatu eraso sexisten aurkako kanpaina./M.A.T.I.\nHerriko etxeak prestaturiko egitarauan, zezenketak, betizuak eta musika dira nagusi. Segurtasun kanpainak ere ezarri dituzte abian. Hiriko edozein puntutan ikus daitezke, adibidez, alkohola eta autoa ez uztartzeko edota ibaira salto egitea arriskutsua dela esateko afixak. Badira bertzelakoak ere: lorategiak, adibidez, hesiz inguratu dituzte, eta kamerak ezarri dituzte hiriko leku ugaritan, normalean egoten direnak baino gehiago.\nEraso sexisten aurka, aldiz, deus berririk ez. Kanpaina berrituko zutela errana zuten zinegotziek, baina badira hainbat urte kartel bera erabiltzen dutela: «Bortxaketa krimena da» dioena. PAF talde feministak eman dio horri alternatiba: erasoen aurkako kanpaina eta egitarau feminista prestatu dituzte. Ostiralean poteoa eginen dute, adibidez. Eta horren osagarri, LGTB kolektiboarena: Jacques Lafitte karrikako Txalaparta lokalean animazioak eskainiko dituzte gauero, eta igandean, bestalde, flashmob-a egingo dute.\nEuskal makila orainean sustraitzen\nBesta apain egin nahi duenak, badu non jantzi\nHats kolpe batez\nBaionan festetako lehen gauean eraso egin ziotela salatu du emakume batek\nuztaila 27, 2013\nHandienak ere erakartzen ditu\n«Elkarteen sarearen indarra erakutsi ahal izan dugu»


'Achupallas' film laburrak irabazi du Enkarzine jaialdiko Sari Nagusia. Egilea(k) ERREDAKZIOA. , Euskal Irrati Telebista 2010 (2)\n...iko Lan Onena Eder Peredak irabazi zuen Tangente lanarekin.\n...>, Nuevos tiempos, La niña que tenía una sola oreja, Tangente eta La historia de siempre lanak ere saritu dituzte Laburme...\nEKI DBH 4. Matematika 4. Jarduera Fitxak. Egilea(k) ASKOREN ARTEAN. , ELKAR 2017 (1)\n5. Nola kalkulatuko zenuke edozein angelu baten tangentea?\nEKI DBH 4. Matematika 4. L.K. 4. Egilea(k) ASKOREN ARTEAN. , ELKAR 2017 (4)\nc) Kalkulatu α angeluaren sinua, kosinua eta tangentea.\na Idatzi α eta β angeluen tangenteekin sortzen diren\n...arrizko propietateak erabiliz, kalkulatu kosinuaren eta tangentearen balioak.\nGizakiaren obra miresgarriak. Egilea(k) , REC estudioa. ETB dokumentalak, Euskal Irrati Telebista 2009 (1)\n...tsik gaiztoeneansartu ziren... / Dorre bat tangentetik milimetrobatzukdesbideratuazela ikusi zuten, eta inork ez z...\nHimmelblau kooperatiba. Egilea(k) , MIXER. ETB dokumentalak, Euskal Irrati Telebista 2009 (1)\n...beste era bateko kontzeptuak onartu, adibidez, tangenteak, bektoreak, eta, gehiago esango nuke, abiadura eta komunika...\n...ldundiaren 38. Ignacio Aldecoa ipuin lehiaketa, Idazkera tangentea lanarekin. Ernestina de Champourcin (poesia) eta Becerro de...\nJira. Xabier Gantzarain. Maiteminduak. Egilea(k) GANTZARAIN, Xabier. Berria, Euskal Editorea SM 2012 (1)\n...>, baina oinazpiek munduaren azalarekin osatzen duten tangentean bizi gara zazpi mila milioi.\nJira. Xabier Gantzarain. Tangentean. Egilea(k) GANTZARAIN, Xabier. Berria, Euskal Editorea SM 2012 (4)\n..., atea ireki, kalera irten eta oinazpiek munduarekin tangentea osatzen dutenean berriro, zurrunbilo jendezko batean buelta...\nNork bere tangentea osatzen du munduarekin, hantxe bizi da, lerro ikusezin horr...\n...in badakizu: besteren baitan galtzen da norbere tangentea, grabitate zentroak larrutan ari direnean. Gero, ohetik jai...\n...haize alde orraztu, hor zaude berriro zeure tangentean, zutik lur azpian, haginlaria duzu zain. Gauza asko daukazu...\nJorge Oteizaren Quousque Tandem; irakurketa berriak. Egilea(k) ECHEVERRIA PLAZAOLA, Jon; BÁEZ GALLO, Kontxi. Uztaro, Udako Euskal Unibertsitatea 2008 (1)\n...rik esanguratsuenak dira 1931. urteko Adan y Eva, Tangente S/A, 1935eko Figura comprendiendo políticamente, eta urte b...\nKoloretsuena, lotsarazten gaituena. Egilea(k) BARRIOLA, Joseba; ZORN, Riner. Berria, Euskal Editorea SM 2009 (1)\nMikelazuloko kidea / Asociacion Internacional tanGenteko kidea\nTolesturen matematika eta artea . Egilea(k) LAKAR IRAIZOZ, Oihane. Elhuyar Zientzia eta Teknologia, Elhuyar Fundazioa 2014 (1)\n...a banatzeko era optimoa da zirkuluak elkarrekiko tangenteak izatea, ukitzaileak", azaldu du Royok. Hala, lortzen dugu z...\nXabier Altubek irabazi du Ignacio Aldekoa lehiaketa. Egilea(k) EZEZAGUNA. Berria, Euskal Editorea SM 2009 (1)\n...ndiaren Ignacio Aldekoa ipuin lehiaketa, Idazkera tangentea lanarekin. Becerro de Bengoa saiakera saria, berriz, Patxi ...


Madre de Dios (ibaia) - Wikipedia, entziklopedia askea.\nMadre de Dios (ibaia)\nPeruko eskualdea Madre de Dios\nPeruko probintziak Manú Province\nHeath River (en)\nManú River (en)\nInambari River (en)\nLos Amigos River (en)\nTambopata River (en)\nCordillera Vilcanota (en)\nBeni River (en)\nMadre De Dios edo Amaru ibaia (Amaru mayu Runa Simi hizkuntzan) Amazonasen arroko ibai luze bat da, Beni ibaiko adarra. 1.150km-tako luzera du, eta bi herrialde igarotzen ditu: Peru hego-ekialdetik, eta Bolivia ipar-mendebaletik. 100.000 km karratu baino gehiagoko eremua drainatzen du.\nAndeen azpiko eremu oso hezean egonik (Amazonia perutarra), emari altua du. Nabigagarria da, eta ontziak zailtasunik gabe bidaiatzen dute Puerto Maldonadotik Beni ibaiarekin bat egiten duen lekuraino.\nHaren erriberetan jarduera asko garatzen dira; haien artean nabarmendu daitezke mango landaketak, urre meatzaritza, zur finen mozketa selektiboa eta nekazaritza, ingurumen arazo serioak eragiten dituztenak. Ibaian zehar zenbait parke eta erreserba nazionalak daude, bereziki Manu eta Bahuaja-Sonene parke nazional perutarrak (Biosfera Erreserba deklaratuak), Tambopata-Candamo erreserba natural perutarra eta Manupiri-Heath erreserba nazional boliviarra.\n2 Ikus baita ere\nManu ibaiaren bokalea.\nFerryaren atrakalekua Puerto Maldonadon.\nMadre De Dios ibaia Vilcanota mendikateko ekialdeko mendi-adarretan jaiotzen da (Peru ekialdeko Andeetan), Cuscoko ipar-ekialdean. Lehen zati honetan Alto Madre De Dios izenez ezagutzen da, eta lehenik iparralderantz bideratzen da, Manu parke nazionalaren ertzetik. Behin mendikatetik aterata, oihan altuen zonan sartzen da, Pilcopata herri inguruan. Zati labur bat iparralderantz egin eta gero, mendebalderantz biratzen du, eskuinetik datorren Manu ibaiarekin bat eginez, Manu edo Boca Manu izeneko herrian. Ordurako ordokiko ibai tipikoa da, meandro askorekin, hareazko uharte batzuekin.\nMendebalde norabidean jarraitzen du, Puerto Tahuantinsuyotik pasatzean, eskuinetik Azul ibaia hartuz. Gero, eskuinetik ere, Colorado ibaia hartzen du, eta Madre de Diosera ailegatzen da, non ezkerretik Los Amigos ibaia hartzen duen. Aurrera eginez, Inambarira ailegatzen da, eta eskuinetik Inambari ibaia hartzen du, ekialdeko Ande perutarretik ere datorrena, eta Bahuaja-Sonene parke nazionala zeharkatzen duena. Ibaiak mendebalderantz jarraitzen du, eta Pastora herri txikitik igaro eta gero Las Piedrasera iristen da, non Las Piedras ibaia ezkerretik sartzen den, Madre de Dios ibaiaren adar nagusia. Berehala Puerto Maldonadora ailegatzen da, non eskuin aldetik Tambopata ibaia hartzen duen.\nPuntu horretatik aurrera Bajo Madre De Dios izenarekin ezagutzen da, eta Colombia eta San Francisco herrietatik igaro eta gero, Bolivian sartzen da. Berehala Puerto Heath hirira ailegartzen da, eskuinetik Heath ibaia hartuz, Bolivia eta Peru artean muga papera egiten duena. Hemen ibaiak HM-IE norabidea hartzen du, Beni ibaiarekin bat egin arte mantenduko duena.\nLurralde boliviarrean, aurrera, Madre de Dios ibaia La Paz eta Beni departamentuen arteko muga naturala osatzen du, herri txiki batzuetatik pasatuz: Puerto Pérez (549 biztanle. 2001an), Chive, Santa Rosa, Candelaria, Constitucion, Villa-Mar, Nazahuasama, Chaco eta Independencia. Mugaz aparte, ibaia Beni departamentuan barneratzen da, herri txikiak zeharkatuz: Palmira, Carmen, Frontera, San Miguel, Vargas, Florencia eta Sena, eskuineko ibaiertzetik Sena ibaia hartuz. Hainbat herrixka artetik jarraitzen du: Conquista, Chorillo, Purgatorio, Loreto, San Miguelito eta Agua Dulce; zati honetan meandro zaharrek osatutako aintziren artean doa, garrantzitsuenak Murillo (11 kmtako luzera eta 7,6km²tako azalera), Mentiroso (15km luze, 6,9km²) eta Diasada (5,5km luze, 4,5km²),\nMadre de Dios ibaia Beni ibaian amaitzen da, Riberalta hirriaren aurrean (64.511 biztanle 2001ean); gero, Villabellan, Beni eta Mamore ibaiek bat egingo dute Madeira ibaia osatuz.\nAlto Madre de Dios ibaia, Fundo Mascoitania erreserbatik ikusia.\nIkus baita ere[aldatu | aldatu iturburu kodea]\nManu parke nazionala\n↑ «Perú: Compendio estadístico 2001». del Sistema nacional Estadístico. Disponible en: http://www1.inei.gob.pe/biblioineipub/bancopub/Est/Lib0486/Libro.pdf.\n↑ Los datos sobre las longitudes de los distintos afluentes provienen de la publicación de la FAO, Las aguas continentales de América Latina, de R. Ziesler y G.D. Ardizzone, 1979. Disponible en: http://www.fao.org/docrep/008/ad770b/AD770B06.htm.\nMultimedia: Madre de Dios River\nOrriaren azken aldaketa: 15 abendua 2019, 12:36.


Sendagai batzuen publizitatean informazio engainagarria dagoela ohartarazi du Espainiako ikerketa batek | Consumer\nSendagai batzuen publizitatean informazio engainagarria dagoela ohartarazi du Espainiako ikerketa batek\nKolesterolaren eta hipertentsioaren aurkako botiken iragarkien %44an, ziten erabilera desegokia aurkitu zuen.\nLaborategietako publizitate-iragarkien eraginpean dauden sendagaiak agintzen dituzten medikuek zuhurtasunez jokatu behar dute, konpainia batzuek informazio engainagarria erabiltzen baitute, Valentziako Osasun Ikasketen Eskolako adituek “The Lancet” aldizkariaren azken zenbakian argitaratutako azterlan batek dioenez. Lan horren egileek 1997an hipertentsioa eta kolesterol-maila altuak tratatzeko diseinatutako medikamentuei buruzko Espainiako sei aldizkari ospetsutan argitaratutako iragarki guztiak berrikusi zituzten. Horietan guztietan, gutxienez, saiakuntza kliniko baten edo azterketa zientifiko baten erreferentzia bibliografiko bat agertzen zen, sustapen-mezua sostengatzeko.\nHorrelako hitzorduak gero eta gehiago erabiltzen ditu industria farmazeutikoak publizitate-jardueretan, medikuek beren produktuen segurtasunari, eraginkortasunari eta egokitasunari buruzko baieztapenak ebidentzia zientifiko zorrotzetan oinarritzen direla bermatzeko. Pilar Villanueva, Salvador Peiró, Julián Libero eta Inmaculada Pereirok osatutako taldea saiatu zen egiaztatzen ea iragarkietako aipamen bibliografikoak bat datozen laborategietako publizitate-mezuekin, gutxienez hipertentsioaren eta hiperkolesterolemiaren aurkako botiken kasuan.\nBi arazoetarako diseinatutako botiken 246 iragarkiak aztertzean, ikusi zuten kasuen %44an erreferentzia bibliografikoak ez zetozela bat publizitate-mezuarekin. Antzemandako irregulartasunik ohikoena botika bat sustatzea zen, laborategiak aipatzen duen saiakuntzan edo azterketan ebaluatu zen paziente-taldea ez bezalakoa.\nHalaber, hamabost kasu atzeman ziren, non iragarkiek arrisku handiko pazienteetan lortutako emaitzak biztanleria osora estrapolatzen baitzituzten. Beste lau iragarkitan, adineko pertsonentzako edo diabetikoentzako botiken onurak eta segurtasuna aipatzen ziren, aseberazio horren erreferentzia bibliografikoak paziente-talde horiek aztertu ez ziren azterketetakoak zirenean. Eta beste hamar iragarkitan egiaztatu zen botikaren publizitatea gehiegizkoa zela erreferentziako azterlanaren emaitza zientifikoen arabera. Bederatzi aldiz, publizitate-mezuaren eta erreferentzia bibliografikoaren arteko desadostasuna hain nabarmena zen ezen informazioa ezin dela engainagarritzat jo, faltsutzat baizik.\n“Medikuek zuhur jokatu behar dute sendagai bat eraginkorragoa, seguruagoa edo komenigarriagoa dela ziurtatzen duten iragarkiak baloratzean, baita baieztapen horrekin batera medikuntzako aldizkari ezagun batean argitaratutako saiakuntza kliniko baten erreferentzia bibliografikoa dagoenean ere”, diote Espainiako ikerketaren egileek. Lanarekin batera doan argitaletxe batean, Robert Fletcher, Harvardeko (AEB) Medikuntza Eskolakoa. ), gogoratu du 1990ean, Annal of Internal Medicine aldizkarian argitaratutako antzeko azterlan batek, 1990ean agertutako publizitatean oinarritua, ondorio hau atera zuela: iragarkien %44k sendagaien agindu okerra ekar lezake medikuak beste informazio-iturririk ez badu.\nEspainiako ikerketak emandako datuen arabera, Fletcher irakasleak dio medikuak zuhurrak izan behar direla iragarkiak baloratzean, botikak sustatzeko publizitatea arautzen duten arauak ez baitira behar bezain zorrotzak desinformazio-kasu horiek saihesteko.\nMedikuen botiken preskripzioan industria farmazeutikoak duen publizitatean duen eragina ez da oso ezaguna eta adituen artean eztabaida handia sortzen du. Kontua da araudia nahiko zorrotza dela bai Espainian bai Europan; izan ere, 1992ko zuzentarau baten arabera, argitalpen medikoen editoreak testuen egiazkotasuna bermatzera eta argitaratutako iragarki guztien kopiak osasun-agintariei bidaltzera behartzen ditu. Izan ere, arau hauek ez betetzeak zehapenak izan ditzake.\nHala ere, azterketa hau egin duten zientzialari espainiarrek oso zaila da publizitatea eraginkortasunez kontrolatzea, zenbait faktoreren eragin konbinatuari esker, hala nola, publizitate-materialaren bolumen handia, ikuskapen-prozeduren ahultasuna, zehapen-mekanismo burokratiko konplexuak edo laborategi batzuek beren iragarkiak faltsutzea ez leporatzeko irudimen nahikoarekin idazteko duten gaitasuna. Teorian, informazio engainagarri hori ez litzateke inola ere eman behar, industriak berak baztertu egiten baitu jardunbide egokien kodean.\nbotikak información-eu publizitatea


Rick James-en Super Freak - Beste Batzuk\nRick James-en Super Freak\nAbesti hau sexualki oso abenturatsua den neska bati buruzkoa da, batez ere taldeko kideekin. 'Frikia' argia da hainbat fetitxe probatzeko prest dagoenarentzat, beraz, 'Super Freak' edozer gauza saiatuko da. James ezaguna zen jokabide 'xelebrekeriak' izateko zuen zaletasunagatik, eta horrek arazoak izan zituen legearekin, bera eta bere neska-laguna atxilotu zituztenean beste neska bat bahitzeagatik sexuagatik.\nAbesti hau nola sortu zuen azalduz, James kontatu zuen Musikaria aldizkaria 1983an: 'Kantu tonto bat idatzi nahi nuen. Estudioan nengoen eta albumerako beste guztia ( Kaleko Abestiak ) egin zen. 'Super Freak' oso azkar jarri dut elkarrekin. Olatu berrien testura pixka bat zuen kantu tonto bat nahi nuen. Beraz, miazkada tuntun hau bururatu zitzaidan eta bertan azaldu nintzen. Lehenengo baxuaren zatia etorri zitzaidan. Gero gitarra bat eta teklatuak jarri nituen, teklatuaren zati bat 'ehh ehh' eginez. Orduan, nire Oberheim OB-Xa sintonizazio bat aurkitu nuen aspalditik erabili nahi nuena - mamuak dirudi. Eta oso ahots egitura operatikoa jarri diot, operan eta musika klasikoan oso gustura nagoelako. Seguruenik, hori asko entzuten duzu nire musikan. Beraz, jarri nuen (ahots sakonarekin abesten) 'Ondo dago'; oso operatikoa, xelebre modukoa ».\n'Super Freak' Rick James-en pop arrakastarik handiena izan zen, AEBetako 16. postura iritsi zelarik. Hot 100-en arrakasta apala izan zuen, baina R&B # 1 arrakasta lortu zituen eta kondaira lortu zuen funk ekoizle oparo eta berritzaile gisa. Diskoko R&B arrakasta handia 'Give It to Me Baby' izan zen; 'Super Freak' filmak 3. postua lortu du.\nHau Motown Records-en argitaratu zen, eta The Temptations-ek egindako ahotsak agertu zituen, Jamesek abestian oihukatzen duenean adierazi zuen zerbait: 'Tempations sing.' Euren kideetako bat, Melvin Franklin, Rick Jamesen osaba zen.\nHau 1981eko udan kaleratu zen, MTV aireratu zen garaian. Nick Saxton zuzendariarekin, Jamesek 'Give It To Me Baby' eta 'Super Freak' filmetarako bideoak egin zituen sarean sartzeko asmoz. Garai hartan, ordea, MTVk uko egin zion artista beltzen bideoak erreproduzitzeari, eta horiek baztertu egin zituzten, Amerikari rock eta EuroPop jario etengabea elikatzen jarraituz. Musika beltza jotzeari uko egitea irrati-kateen programazioaren atzerapen bat izan zen, ohiko jakinduria zen musika beltza jotzen baduzu entzule zuriak galduko zenituela. Abesti berri batekin MTV egin zuen lehen artista beltza Musical Youth izan zen, marihuana erretzeari buruzko abesti bat egokitu arren, askoz ere beldurgarriagoa zen sareko zuzendariei sexu kinkyari buruz abesten duen James purpurinazkoa baino. Kolore oztopo hori Michael Jacksonek apurtu zuen, bere bideoekin soinu eta sofistikazio berria ekarri baitzion sarera Thrillerra albuma.\nSareak bideo hau erreproduzitu ez bazuen ere, Rick Jamesek azkenean bakea egin zuen MTVrekin eta Les Garland sortzailea izan zen Eddie Murphyren 'Party All the Time' abestiaren bideoan jarri zuen Jamesek ekoiztu zuena. MTVk 'Super Freak' zergatik igorri zuen zehazki, Carolyn Baker-ek erosketen zuzendaria liburuan azaldu zuen Nire MTV nahi dut : 'MTV-k ez du 'Super Freak' ukatu duena. Ni nintzen. Nik sintonizatu zuen. Badakizu zergatik? Emakume erdi biluziak zeudelako bertan, eta kakotx bat zen. Emakume beltza nintzenez, ez nuen nahi nire herria irudikatzea MTVko lehen bideo beltza bezala ».\nUrteak joan ahala, 'freak' hitza oso ezaguna bihurtu zen hip-hop eta R&B letretan. Hitz polifazetikoa da, aditz gisa ('Freak Me') eta izen gisa ('The Freaks Come Out At Night') erabil daitekeena. 90eko hamarkadaren erdialdean goia jo zuen hitzaren erabilerak 'Get your freak on' esaldiarekin.\nMC Hammer-ek baxu lerro famatua probatu zuen bere arrakastarik handiena lortzeko. ' Ezin duzu hau ukitu . ' Jamesek demanda aurkeztu zuen Hammerren aurka, eta auzitegitik kanpoko akordio batekin amaitu zen James-i kantuan abestien kreditua emanez. Horrek Jamesen Grammy sari bakarra lortu zuen 1991n 'U Can't Touch This' filmak irabazi zuen R&B kantu onenari.\nThe Beatfreakz dantza talde holandarrak 2006an estali zuen. Haien bertsioa 7. postura iritsi zen Erresuma Batuan, abesti hau Britainia Handian sailkatu zen lehen aldian Rick Jamesen jatorrizko bertsioa ez zen arrakasta izan.\nFilman Miss Sunshine txikia , Olive neskatilak zoragarriak ez diren dantzak egiten dizkio kanta honi Miss Little Sunshine lehiaketan.\nPelikula hauetan ere agertzen da:\nMaitasuna, Simon (2018)\nSuizidio taldea (2016)\nWimpy Kid baten egunkaria (2010)\nBiggie eta Tupac (2002)\nBatman itzultzen da (1992)\nDetroit doktorea (1983)\nEta telebista saio hauetan:\nEskandalua ('Manipulatuta dago' - 2013)\nSimpsonak (Beldurrezko Zuhaitz XXIV - 2013; Beldurrezko Zuhaitz X - 1999)\nBetty itsusia ('Desbideratua' - 2007)\nBi gizon eta erdi ('Squab, Squab, Squab, Squab, Squab' - 2005)\nGilmore Girls ('We Got Us a Pippi Virgin' - 2004)\nMuinoaren erregea ('Japoniako itzulera' - 2002)\nMutila Meets Mundua ('Shallow Boy' - 1996)\nKolore bizian ('Gizon beltzaren gida Emakume beltza ulertzeko' - 1990)\nA-Taldea ('The Heart of Rock N' Roll '- 1985)\nNicole --Raymond, WA\nJamesek 'Blow, Danny !,' eskatzen dioenean, Daniel LeMelle saxo-jolearekin ari da hizketan bere bakarkakoaren aurretik.\nAlonzo Miller izeneko Los Angeleseko DJ bat idazle gisa aitortzen da pista honekin Jamesekin batera. Miller-ek James-ekin letrak lantzen aritu zen, tonuak murrizten lagunduz, beraz, abestiak aukera gehiago izan zituen airplay-a lortzeko eta publiko zurira igarotzeko. Millerrek abestia lan egiten zuen geltokian, KACE, erreproduzitzea lortu zuen.\nba al zenekien elurra noiz egiten duen\nhosto guztiak letra marroiak dira